qundao/data-zh-poetry huggingface dataset:
三山先贤祠落成八首·其三
作者：熊鉌
朝代：元
体裁：古风

道原出于一，秩祀安有二。作俑唐开元，损益端有俟。杨马彼何人，周程列其次。论议轻一时，典祀误来世。
三山先贤祠落成八首·其六
作者：熊鉌
朝代：元
体裁：古风

忆昔文治初，观风有常公。维时得欧阳，名籍上国通。当年主宾美，至今蔼馀风。新祠荐泉菊，还宜列同宫。
三山先贤祠落成八首·其四
作者：熊鉌
朝代：元
体裁：古风

共惟无极翁，混元再开辟。关洛与考亭，杲杲行世日。惟此五大贤，人极赖以立。谓宜昭明荐，千古为令式。
三纲叹
作者：熊鉌
朝代：元
体裁：古风

三纲首夫妇，大义天地侔。世人不见理，人欲滔天流。卦象利牝马，诗歌美关鸠。一阴与一阳，物物有匹逑。引手戒援溺，发言愧中冓。人道岂兽禽，今乃不尔犹。明明白昼攫，岂复人间羞。迩来六合混，不限风马牛。燕姬与越女，妙舞还清讴。倍蓰与什百，但欲称所求。一星欲火炎，燄燄焚林丘。大则相弃捐，小亦生惩尤。六如与五耦，倾覆卒未休。衽席有陷阱，谈笑皆戈矛。天性自此夷，同气或为仇。谗言间黑白，骨肉成深仇。每恨共世子，天分太甚柔。事明易为决，何至经渎沟。不如挺之儿，处变才俱优。孝子成父美，岂是相嫉仇。家人继之睽，二女志不投。一家祇三亲，恩义本相缪。乾纲一以解，涣散更莫收。升堂道既绝，徒重薰养忧。司徒久无官，经世乏远猷。架漏二千载，使我心悠悠。
上严廉访十首
作者：熊鉌
朝代：元

七闽天南陬，实惟文明方。风气一以开，文治何其昌。我思常公化，迪我真无疆。开端固匪易，再造伊谁当。大哉伊洛传，正统接洙泗。一源肇南来，九曲清日泚。百年尚无有，千载那可俟。崇台励风化，此是第一义。四海文公书，行世日杲杲。晚年制作心，三礼重探讨。质文贵时宜，消长关世道。烱然百圣心，来哲当有考。因思传记学，本欲释经义。春秋列三家，仪礼亦存二。荆舒彼何人，繁碎妄讥毁。煌煌姬孔书，坐此竟废弃。春秋得忠臣，炎绍犹有述。至今十七篇，末学或不识。乾淳有大儒，奏请非不力。一时欠良遇，志士重嗟惜。古人重民教，礼乐用为急。虞书有三官，周典犹二职。太学领奉常，西都有馀责。两生既不来，何参又无术。汉兴历数世，兹事竟未遑。一绝不复续，千载重慨慷。房魏辅贞观，汗沈空流浆。开宝袭唐陋，仪俨负义方。煌煌五星聚，瑞世启文治。明道十事奏，横渠一方议。有志不得行，曲学竟持世。六经亡其一，此责竟谁诿。南方尚秉礼，文风未云衰。释奠古雅乐，乡饮旧汉仪。表章在正学，舍鲁将安之。愿言假良遇，制作逢昌时。斯文迓续交，天意岂无拟。猗欤恪斋翁，雅意敦典礼。推行大经纶，宣风自兹始。百世常公祠，罔俾独专美。
上严廉访十首·其七
作者：熊鉌
朝代：元
体裁：古风

汉兴历数世，兹事竟未遑。一绝不复续，千载重慨慷。房魏辅贞观，汗沈空流浆。开宝袭唐陋，仪俨负义方。
上严廉访十首·其六
作者：熊鉌
朝代：元
体裁：古风

古人重民教，礼乐用为急。虞书有三官，周典犹二职。太学领奉常，西都有馀责。两生既不来，何参又无术。
上刘治中
作者：熊鉌
朝代：元
体裁：古风

弱水流西河水东，瞻乌爰止谁雌雄，天地方闭何时通。颠倒溷室成仙宫，我羡仙人在高空，绝粒轻举乘天风。豢养不及真神龙，人生剪羽樊笼中，名尤利怨方相攻。忽闻海上蓬莱翁，却来幔亭跨长虹。愿留徜徉群仙峰，尘寰渺渺知何穷。
上张廉访
作者：熊鉌
朝代：元

荒山十室九无人，行道三年两调兵。闻得老贪今授首，老夫买犊要春耕。书生久叹三纲绝，天道那无一发存。东海不须更忧旱，迩来一妇已无冤。道傍竹马綵旌旗，颂德歌辞纪政碑。使者郊原问民瘼，也应采到老夫诗。
上张廉访·其三
作者：熊鉌
朝代：元
体裁：七言绝句

道傍竹马綵旌旗，颂德歌辞纪政碑。使者郊原问民瘼，也应采到老夫诗。
上致用院李同知论海舶
作者：熊鉌
朝代：元
体裁：古风

易经致民用，肇自羲农先。耒耜既生聚，市易还懋迁。公私不交病，本末无倒悬。古人致主术，称物靡有偏。厥初禹作贡，不但中邦田。四海自锡贡，不惮来远边。碣石来冀右，海岱青徐连。东南并淮扬，亦自江海沿。夫岂宝远物，有道归陶甄。成周制国用，半在周官编。虞衡与商贾，胡不末利捐。艰难开国心，什一犹欲蠲。裒益固有道，公功格皇天。后儒不知学，说理多虚玄。生财昧大道，民命日益朘。管商一作俑，蠹弊贻千年。渔盐尚抑末，奈何诱开阡。怀清一以筑，茕独堪哀怜。封君擅半赋，公私重熬煎。寒机冻女手，汗粒赪农肩。织衣不上体，舂粟不下咽。伤哉力田家，欲说涕泪涟。何如弃之去，逐末利百千。矧此贾舶人，入海如登仙。远穷象齿徼，深入骊珠渊。大贝与南琛，错落万斛船。取之人不伤，用之我何愆。奈何昧轻重，屑屑穷算鞭。锱铢较鹭股，漏网鱼吞船。安得体国臣，为天掘玑璇。上资国脉寿，下拯民瘼瘨。朝夕禹贡志，菲食甘胝胼。九载不入门，千古孰与贤。更想公旦心，待旦尤乾乾。世俗吝与骄，曾不丝毫牵。所以泰和治，常在虞周前。此道久已亡，利欲充培埏。岂曰治不及，曾是心无传。明公中州杰，自是天分全。问学甚充厚，愿力还精坚。溥物功不劳，无欲心湛然。维此一枢轴，实秉大化权。如天有北斗，物物归玑璇。帝念南海民，风化旧所宣。皇皇风霜节，炳炳奎壁躔。纤微亦何浼，阖散有大权。利用六府修，制用九府圜。古人不可作，得意皆蹄筌。谁哉识治本，理此大化弦。三代事寂寞，念之中心悁。书生武夷客，偶此来海堧。使者采风谣，诗歌寓惓惓。
与徐同知
作者：熊鉌
朝代：元
体裁：古风

武夷山中旧学子，汗漫偶作观海游。此观此游亦何有，炎氛瘴雨烂不收。蓬莱绝岛固难望，何处大泽并高丘。独闻东南倚天耸石壁，上有一轮照耀之明月，下有一道演迤之清流。此流不求清，此月不求明。众星冥濛日毂远拍天，烟浪渺渺令人愁。因思八极间，品汇岂不稠。后皇生物至今日，茫茫大化无停辀。群阴剥尽硕果在，新畬再辟陈根留。我辈等是丰芑春，盛德何止数世谋。男儿生世有不朽，百年易迈千载悠。造物生材谅非偶，阳春有脚先南州。八郡春已满，忍使四海赤子寒飕飕。一时泽物亦易足，旱须霖雨川须舟。书生却顾动遐想，愿为来世苍生忧。斯文迓续正此时，安得古绠千寻脩。莘郊匹夫乐尧道，朝鲜逋播叙禹畴。两生不来至今尚绵蕝，房魏背汗岂但唐人羞。礼颓乐坏二千载，欲观周道当何繇。我闻伊洛道南后，武夷云谷今鲁邹。孔堂金石未尽泯，淹中断简犹堪搜。独抱遗经守迂拙，岁月兀兀春复秋。蚊虻负山力谩苦，精卫填海志未休。书生迂拙公所知，此来见公亦何求。穷通志也命当遂，天地倾缺人绸缪。愿公借我一片五色石，要补元气混沌无疮疣。千载在我前，万载在我后，山中事业非王侯。
与程县尹
作者：熊鉌
朝代：元
体裁：古风

我思程伯子，试令晋城邑。岂弟父母人，一念诚恳恻。存心民必济，正己吏自格。虽然一邑小，允矣天下式。槃槃古东阳，亶为礼义国。弦歌视曲阜，岂惟文公泽。尚想兴学功，百年未陈迹。古来号难治，此语谅非必。人怀学道心，功化亦俄刻。重惟伊洛传，道南此其脉。家传馀政谱，师授存学则。此邦有美俗，文献犹可及。接畛皆儒黉，兴起易为力。当今尚文化，乡校首扶植。非无善政人，教化岂遑急。明公下车来，声誉已洋溢。三年田里间，公来始休息。简静公优为，不扰知政绩。山人重期望，亹亹慎无斁。四海文公邦，正学自兹出。政教岂殊途，饰吏贵儒术。善化必因俗，吾世俱有责。到手事必为，莫让功第一。
乙巳元日鳌峰书院会拜五十五人
作者：熊鉌
朝代：元
体裁：七言律诗

晓日曈曈一岁初，乡闾盛会说吾庐。运当尧历三千六，数协羲图五十馀。脩竹岁寒欣得友，野花春色且携书。大篇听取艰贞训，万古天心定不虚。
入武夷山二首
作者：熊鉌
朝代：元

一见识君多道气，再陪杖屦此跻攀。高山流水知公志，明月清风共我闲。落落半生心未泯，寥寥千载事相关。出山一步尘埃满，便好赍粮莫出山。试问山中亦何好，见山便自喜居山。不堪造物半生役，枉使男儿百岁闲。天柱沈冥阴雨外，幔亭缥渺彩云间。苍生辛苦何终极，控鹤仙人去不还。
入武夷山二首·其二
作者：熊鉌
朝代：元
体裁：七言律诗

试问山中亦何好，见山便自喜居山。不堪造物半生役，枉使男儿百岁闲。天柱沈冥阴雨外，幔亭缥渺彩云间。苍生辛苦何终极，控鹤仙人去不还。
别永福诸友
作者：熊鉌
朝代：元
体裁：古风

高哉永阳山，清哉永阳水。不须问芝岭，不须寻桃源，桃源芝岭近在永阳里。此山朝朝暮暮有爽气，此水一点不受污泥滓。黼冕峨峨尽周献，弦诵洋洋尚周礼。员颅方趾天地间，靖献此心固何尔。梅坡先生真绝俗，夜月清标照寒水。年移物换耳不闻，不挠不污直如矢。留远先生心更苦，风雪漫漫燕万里。腴田好爵某不顾，携手河梁得鱼泚。旸彼诸老皆典刑，三叹此邦皆俗美。嗟哉世之人，醉中偷生梦中死。高冈千仞亦陵迟，狂众一啜滔滔是。如此衣冠古人物，直入画图播青史。更有一事兴我闻，后生尚及见典刑。兵戈生长三十载，豪杰岂必文王兴。迩来童冠入小学，能文何啻百许人。虽然文章亦未授，山深最喜习气淳。万方飒飒声一概，此地未著裘马尘。甘能受和白受来，岂有质实无其文。古云变鲁可至道，百年正学亦失真。尼山一何高，泗洙一何深。圣门登临别是一般起，处处山水满我仁智心。悠悠清泉涤我虑，飘飘长风吹我襟。认取当年咏归意，与我同赋暮春吟。
勉无咎
作者：熊鉌
朝代：元

万古纲常六尺躯，可嗤杜老悔为儒。林间已听鸠呼妇，竹外行看凤引雏。倘有牛眠先卜兆，岂无盘谷早营菟。世间忙处应多错，尽把韦弦玩座隅。唤作三才祇此躯，乾坤一日可无儒。稍馀礼义存馀脉，亟把诗书教小雏。黑窣窣时鱼是鲁，声呜呜处虎为菟。祇今时节当如此，可笑迂生独向隅。
勉无咎·其一
作者：熊鉌
朝代：元
体裁：七言律诗

万古纲常六尺躯，可嗤杜老悔为儒。林间已听鸠呼妇，竹外行看凤引雏。倘有牛眠先卜兆，岂无盘谷早营菟。世间忙处应多错，尽把韦弦玩座隅。
勉无咎·其二
作者：熊鉌
朝代：元
体裁：七言律诗

唤作三才祇此躯，乾坤一日可无儒。稍馀礼义存馀脉，亟把诗书教小雏。黑窣窣时鱼是鲁，声呜呜处虎为菟。祇今时节当如此，可笑迂生独向隅。
咏菊
作者：熊鉌
朝代：元
体裁：古风

庐峰几千仞，中有云一龛。幽幽遁世人，诛茅结为庵。我尝造其间，追寻极幽探。山中满兰蕙，谷口罗松杉。更有药圃畦，种菊杞与甘。疗疾还延年，未数菊水潭。百年未云久，涧草空毵毵。我居北涧北，子住南涧南。偶然比邻并，妙处谁能参。古来种菊人，祗言晋陶潜。当年移南村，北地何所耽。亦曰素心人，可与共晤谈。云何舍之去，我怀殊未谙。八表方停云，处处迷征骖。何如且归来，理此荒径三。岁晚永为伴，青松冠前岩。唐人爱牡丹，末俗亦易酣。保此霜下杰，毋令涧怀惭。万古晋徵士，可使顽夫廉。题作柴桑人，纲目书法严。我欲质巾几，白云满虚檐。
奉怀明仲旧邻舍
作者：熊鉌
朝代：元
体裁：七言律诗

久客为邻忆杖藜，情亲端与弟兄齐。一生磨蚁团团走，百事枰棋著著低。武定波寒看落月，石头秋晚吊荒蹊。茅檐作计能成否，破壁何堪草满畦。
婆罗门引·送张监察出闽
作者：熊鉌
朝代：元
体裁：词

秋宵倦起，起来风露湿人衣。休休未是早行时。旋摘青蔬炊饭，暖酒就炉围。值青山有意，且把诗题。兴阑便归，忽邂逅、故人期。道是游山正叔，消息曾知。茶烟午灶，听击棹、歌声笑语迟。云霭散、皓月呈辉。
客里书事
作者：熊鉌
朝代：元
体裁：七言律诗

西风凉信入虚檐，絺绤微单已戒严。乡梦不随秋夜永，客愁偏向雨声添。清高鸣雁低云海，漂泊流萤傍竹帘。搔首寒灯楼舍悄，行藏自晓不须占。
寄张廉访
作者：熊鉌
朝代：元
体裁：古风

七闽古要荒，是为越南徼。秦汉列职方，居民亦稀少。文风渐褰开，李唐盛称表。问之何因尔，风气有先兆。桓桓观察公，切切廑告诏。至今章掖流，诗书被馀照。伊洛道既南，考亭重继绍。譬之中天日，万古垂炳耀。岂但行中原，衣被弥岭峤。云胡一气迁，变化有难料。百年诗书地，末俗事攘矫。岂是殷民顽，此亦关感召。天下本无事，庸人自为扰。庸人亦何伤，贪人祸非小。小贪人易知，大贪一何巧。豺狼不堪问，狐鼠何足道。哀哀清漳民，仁者宜一吊。何年彗旄头，燐火犹有爝。十家九空荒，落日曛野烧。迩来痛甫定，生意渐原草。三年两徵兵，行人亦伤悼。闽地本硗瘠，山海相带绕。两耕不供餐，俭岁即有莩。独藉煮海馀，易以供岁调。古人弛丽禁，琐琐不尔较。但令官无亏，一任民转漕。近年盐法密，适以长贪暴。茫茫一溟渤，乃是大阱沼。下不济民穷，上不资国耗。饥狼与饿鼠，白昼敢嗥噪。民膏宁几何，尔腹安得饱。我思山海藏，本是天地宝。公家卖盐引，本钱亦铢秒。祇今增倍蓰，安得不为挠。上恩岂不厚，末弊诚不料。官曹既犹禦，何责汝为盗。千钧发鼷鼠，桃虫集飞鸟。我欲陈其言，哀情动深悄。闽山秀而刚，习气本强矫。近代姱节人，一一皆可考。汉史言未公，反覆出篁筱。反覆岂其性，当年久探讨。学道皆有用，薰陶乃其妙。抚御或失宜，反以萌不肖。矧兹一峤地，峒险接深杳。郡人生本微，邻寇时掠剽。亟当保天和，玉石戒俱燎。民生必有养，而后可施教。云何无其具，而辄事刑剿。海滨去天边，高高不堪叫。使者重观风，苏息宜及早。
寄张廉访
作者：熊鉌
朝代：元

七闽古要荒，是为越南徼。秦汉列职方，居民亦稀少。文风渐褰开，李唐盛称表。问之何因尔，风气有先兆。桓桓观察公，切切廑告诏。至今章掖流，诗书被馀照。伊洛道既南，考亭重继绍。譬之中天日，万古垂炳耀。岂但行中原，衣被弥岭峤。云胡一气迁，变化有难料。百年诗书地，末俗事攘矫。岂是殷民顽，此亦关感召。天下本无事，庸人自为扰。庸人亦何伤，贪人祸非小。小贪人易知，大贪一何巧。豺狼不堪问，狐鼠何足道。哀哀清漳民，仁者宜一吊。何年彗旄头，燐火犹有爝。十家九空荒，落日曛野烧。迩来痛甫定，生意渐原草。三年两徵兵，行人亦伤悼。闽地本硗瘠，山海相带绕。两耕不供餐，俭岁即有莩。独藉煮海馀，易以供岁调。古人弛丽禁，琐琐不尔较。但令官无亏，一任民转漕。近年盐法密，适以长贪暴。茫茫一溟渤，乃是大阱沼。下不济民穷，上不资国耗。饥狼与饿鼠，白昼敢嘷噪。民膏宁几何，尔腹安得饱。我思山海藏，本是天地宝。公家卖盐引，本钱亦铢秒。祇今增倍蓰，安得不为挠。上恩岂不厚，末弊诚不料。官曹既犹禦，何责汝为盗。千钧发鼷鼠，桃虫集飞鸟。我欲陈其言，哀情动深悄。闽山秀而刚，习气本强矫。近代姱节人，一一皆可考。汉史言未公，反覆出篁筱。反覆岂其性，当年久探讨。学道皆有用，薰陶乃其妙。抚御或失宜，反以萌不肖。矧兹一峤地，峒险接深杳。郡人生本微，邻寇时掠剽。亟当保天和，玉石戒俱燎。民生必有养，而后可施教。云何无其具，而辄事刑剿。海滨去天边，高高不堪叫。使者重观风，苏息宜及早。
寄赵菊东山长三首
作者：熊鉌
朝代：元

男儿贵神交，何必见颜色。大江有佳士，梦寐不可得。忽来幔亭间，片云不相识。娟娟已在眼，犹此一水隔。澹然幽贞姿，乃是夕英菊。托根九秋抄，霜露凄已肃。我疑灵均伴，只有渊明独。采采黄金花，岂意杜陵曲。胡为此不采，却采泮水芹。圣人望鲁念，彼黍车辚辚。馀泽孟孙氏，管商何足论。新畬有陈根，犹是丰芑春。
寄赵菊东山长三首·其三
作者：熊鉌
朝代：元
体裁：古风

胡为此不采，却采泮水芹。圣人望鲁念，彼黍车辚辚。馀泽孟孙氏，管商何足论。新畬有陈根，犹是丰芑春。
平江舟中不寐
作者：熊鉌
朝代：元
体裁：七言绝句

远水萧萧荻苇风，月明云外叫孤鸿。丹枫拥被疏蓬底，梦断山深野寺钟。
探梅
作者：熊鉌
朝代：元
体裁：古风

我归及初夏，正值梅黄时。曾得二三友，共赋梅仁诗。当时梅树下，捋实攀条枝。顾此廊庙物，弃之或涂泥。岂不盘实供，酸涩终见遗。古来遇不遇，物理亦可推。凉风八九月，叶尽条枝痿。精华虽内腴，知者良亦希。而况腔壳中，认此一性微。古今咏梅者，此趣谁得知。仁者天地心，生生无穷期。维此生之性，物物皆有之。安得似此梅，独秉纯阳姿。一枝一太极，静动常相随。却于坤复间，微微见端倪。凝阴不翕固，阳德无繇施。所以探梅人，用意常在兹。清霜十月旦，吟边发新题。梅亦顾我笑，笑我世俗为。无华亦无实，此境正自奇。半年不我问，觌面当何辞。见花始知树，识趣毋乃卑。我今对梅语，此道何足疑。自守固尔分，求知岂其宜。伯夷合饿死，箕子当明夷。啮雪海上郎，履霜野中儿。今我故来意，岂伊常情窥。入冬雨霜多，玄冥张其威。婉娈荆棘间，正恐不自持。探梅愿梅早，我独愿梅迟。腊前与冬后，生意真如丝。微阳不爱护，迓续今其谁。忆昔少年日，看花来京师。买舟西湖上，曾造孤山涯。孤山不可往，葛岭高巍巍。豺枭正嗥舞，龙鹓何处飞。不待岁月换，已觉人民非。逋仙唤不起，岁晏亦径归。归来三十年，清梦常依依。春事有代换，梅心无改移。春光年年有，我发自早衰。但与梅久要，处处不暂离。所至必种梅，殷勤废培滋。培滋不见盛，雪压还霜欺。气候固多乖，人事亦如违。行行去寻芳，三年海南陲。雪霜不到地，生意当融怡。旧来种梅处，更自荒弗治。甚者斧为薪，令人重怀悲。拂衣归去来，天风吹人衣。舍南有古树，久矣阅岁期。至刚肯受磷，至洁宁为缁。廊庙未觉高，山林岂云卑。但得馀蒂在，一任羌管吹。明年烟雨中，青子还累累。更看萌檗生，生性常不亏。新根连旧根，不断生生机。生机日以长，清阴渐成蹊。从此种千树，春暗花垂垂。东风一解冻，万卉纷芳菲。
探梅
作者：熊鉌
朝代：元

我归及初夏，正值梅黄时。曾得二三友，共赋梅仁诗。当时梅树下，捋实攀条枝。顾此廊庙物，弃之或涂泥。岂不盘实供，酸涩终见遗。古来遇不遇，物理亦可推。凉风八九月，叶尽条枝痿。精华虽内腴，知者良亦希。而况腔壳中，认此一性微。古今咏梅者，此趣谁得知。仁者天地心，生生无穷期。维此生之性，物物皆有之。安得似此梅，独秉纯阳姿。一枝一太极，静动常相随。却于坤复间，微微见端倪。凝阴不翕固，阳德无繇施。所以探梅人，用意常在兹。清霜十月旦，吟边发新题。梅亦顾我笑，笑我世俗为。无华亦无实，此境正自奇。半年不我问，觌面当何辞。见花始知树，识趣毋乃卑。我今对梅语，此道何足疑。自守固尔分，求知岂其宜。伯夷合饿死，箕子当明夷。啮雪海上郎，履霜野中儿。今我故来意，岂伊常情窥。入冬雨霜多，玄冥张其威。婉娈荆棘间，正恐不自持。探梅愿梅早，我独愿梅迟。腊前与冬后，生意真如丝。微阳不爱护，迓续今其谁。忆昔少年日，看花来京师。买舟西湖上，曾造孤山涯。孤山不可往，葛岭高巍巍。豺枭正嘷舞，龙鹓何处飞。不待岁月换，已觉人民非。逋仙唤不起，岁晏亦径归。归来三十年，清梦常依依。春事有代换，梅心无改移。春光年年有，我发自早衰。但与梅久要，处处不暂离。所至必种梅，殷勤废培滋。培滋不见盛，雪压还霜欺。气候固多乖，人事亦如违。行行去寻芳，三年海南陲。雪霜不到地，生意当融怡。旧来种梅处，更自荒弗治。甚者斧为薪，令人重怀悲。拂衣归去来，天风吹人衣。舍南有古树，久矣阅岁期。至刚肯受磷，至洁宁为缁。廊庙未觉高，山林岂云卑。但得馀蒂在，一任羌管吹。明年烟雨中，青子还累累。更看萌檗生，生性常不亏。新根连旧根，不断生生机。生机日以长，清阴渐成蹊。从此种千树，春暗花垂垂。东风一解冻，万卉纷芳菲。
春光叹
作者：熊鉌
朝代：元
体裁：古风

平生不喜桃李春，懒随年少争芳新。堂前酌我金叵罗，春衫密缝恣其仁。出郊相逢好朋伴，赠我殽羞荐歌管。等闲对客难为劝，强作春妍趁游衍。人言洛阳富春光，我来看花如醉狂。蚩堤欲决值连雨，著鞭跨马空自忙。天津一声来杜宇，东君冉冉归何处。春会有归归太早，忍见红荒在尘土。归来山中自闭门，落花片片馀空山。今春只向风雨过，伤春怀抱将谁言。武陵风景四时好，扁舟径问桃源叟。春来春去总不知，赏心一付寻芳友。
春雨
作者：熊鉌
朝代：元
体裁：古风

春来一月雨，米斗钱三千。江空尽绝市，灶冷厨无烟。我从莆城来，四望良凄然。滨海皆食淡，逻卒相寻挻。累累起夫役，庶局供熬煎。玉食宁几何，千百俱并缘。祇今二月节，何暇及种田。使臣询民瘼，当务固有先。近仓有陈粟，庶解朝夕悬。州县价一平，乡闾自然宽。欲言事何限，何当息民肩。
江边客舍
作者：熊鉌
朝代：元
体裁：七言绝句

轻寒无赖入征裘，野水闲云总是愁。极目远山横霭外，数声鸣橹过蘋洲。
沁园春·自寿
作者：熊鉌
朝代：元
体裁：词

自笑生身，历事以来，垂六十年。仿浮沈闾里，半非识面，交游朋友，各已华颠。富贵不来，少年已去，空见悠悠岁月迁。虽然是，壮心一点，犹自依然。新阳又长天边。人指似山间诗酒仙。算胸次崔嵬，不胜百榼，笔端枯槁，难足千篇。隐几杖藜，相耕听诵，聊看诸郎相后先。馀何事，但读书煮茗，日晏高眠。
涌翠亭梅花
作者：熊鉌
朝代：元
体裁：古风

来者为新去为陈，阴阳如代各还春。花开花谢亦常理，对花不必尤花神。平生性耆不在花，两年颇与梅相亲。何人种梅绕此屋，一见使我心清冷。老树槎牙溪侧径，枯枝倒挂池边亭。花开主人不复赏，我来却作花主人。此花不必相香色，凛凛大节何峥嵘。北海雪深臣皓首，霜寒中野儿悲吟。荷蓧老人留植杖，沧浪孺子来濯缨。神人妃子固有态，此花不是儿女情。托根山谷居岁晚，自分不及芳春辰。春前腊后挺高洁，留与桃李争妍新。春寒桃李犹未开，莫随羌管轻飘零。先生自是绝俗士，西湖东閤当齐名。巡檐索笑兴不浅，金樽檀板随红尘。斯言近戏君勿讶，南山松柏终年青。
游南园次傍花随柳句
作者：熊鉌
朝代：元

忧世心衰且乐天，不妨飞咏此云川。天高地下有千载，物换人非无百年。柳绿花红别一天，新来人物旧山川。若为唤起尧夫梦，再整三千六百年。
游武夷山
作者：熊鉌
朝代：元
体裁：古风

我来武夷山，远意起千古。尝疑混沌开，疏凿未经禹。峡山犹古梁，洪涛莽回互。行舟留大壑，营巢馀断树。垠崖波涛痕，隐隐皆可睹。陶然上古民，要服固深阻。秦威何桓桓，薄海犹广土。六合皆涌沸，一枝岂宁处。尝言十三君，隐隐避秦侣。一日厌尘寰，泠然遂高举。上山娱宾云，下山满豺虎。神仙何渺茫，虹桥想虚语。桃源亦其类，好事自誇诩。风气日已开，蛇断出真主。遂令闽山陬，尽入职方宇。汉志名始彰，祠堂用鱼脯。流传世代久，琳宫粲衣羽。至今此名山，号为神仙府。恭惟我遁翁，辞辟厥功溥。于焉卜精庐，溪山九曲五。图书尽在是，斯地俨邹鲁。我以负笈生，来兹有年数。自惭仁智心，未睹高深趣。斯游亦何意，会心觊真遇。侃侃平生友，惠然肯来顾。携手敦夙好，抗志企遐慕。招我山中游，兹游适予素。巍巍大隐屏，屹屹天一柱。前瞻晚对亭，考槃固其所。何当同心人，相与薙榛莽。长松期岁寒，脩竹倚日莫。我自爱此山，踌躇不忍去。
满庭芳
作者：熊鉌
朝代：元
体裁：词

斗转璇霄，梧飘金井，洞天秋气方新。幔亭仙子，飞佩下瑶京。霞袂霓裳缥缈，冰肌莹、月作精神。云璈动，琼仙歌舞，共庆捧瑶觥。蟾宫，人未老，有纵横礼乐，谈笑功名。从今去，有多少、富贵光荣。且听宾云奏曲，千秋岁、更引清声。齐眉处，朱颜绿鬓，相与共长生。
满庭芳
作者：熊鉌
朝代：元

斗转璇霄，梧飘金井，洞天秋气方新。幔亭仙子，飞佩下瑶京。霞袂霓裳缥缈，冰肌莹、月作精神。云璈动，琼仙歌舞，共庆捧瑶觥。蟾宫，人未老，纵横礼乐，谈笑功句名。从今去，有多少、富贵光荣。且听宾云奏曲，千秋岁、更引清声。齐眉处，朱颜绿鬓，相与共长生。
玉融陈心我诸友萧寺读书
作者：熊鉌
朝代：元
体裁：古风

偶成汗漫游，邂逅得良际。畏途日如汤，且作旬日憩。居然二三友，读书此萧寺。古人固有之，岂意见吾世。人生各有营，壮岁多秽气。纷纷陌上儿，倥偬名与利。借曰未有知，蚩蚩事游戏。妖艳东家桃，醲鲜西邻醉。北山斗双陆，南园赏新荔。谁能空山中，作此穷活计。满架儒先书，学成欲何济。真如嚼馀甘，泊然味无味。是中有何好，吃吃不小置。拱手对我言，此亦各有志。童蒙本无知，未省学何事。珍重希贤人，为我重指示。蔗境初未佳，渐久乃有嗜。况兹得抠承，讵敢萌厌弃。我闻重欣然，疑虑亦随继。言之岂云艰，守此谅非易。勇锐亦易能，坚苦方可畏。河汾有礼乐，兴邦定房魏。燕山有义方，仪俨真世瑞。斯人未云多，斯道今岂坠。君看春后花，腊前已根蒂。勖哉记斯言，晨夕慎无替。
瑞鹤仙
作者：熊鉌
朝代：元
体裁：词

翠旗迎凤辇。正金母、西游瑶台宝殿。蓬莱都历遍。□飘然来到，笙歌庭院。朱颜绿鬓。须尽道、人间罕见。更恰恰占得，美景良辰，小春天暖。开宴。画堂深处，银烛高烧，珠帘任卷。香浮宝篆。翻舞袖，掩歌扇。看兰孙桂子，成团成簇，共捧金荷齐劝。□从今、鹤算龟龄，天长地远。
经理建阳县学
作者：熊鉌
朝代：元
体裁：七言律诗

当年卫道大贤功，人士今知有学宫。自叹升堂惭董子，岂无笑列议韩公。儒风济济衣冠旧，世事茫茫尘网中。我已结茅溪五曲，飞鸿尚许溯天风。
芜湖过繁昌旅舍萧然偶书
作者：熊鉌
朝代：元
体裁：七言律诗

竹窗渐白卷寒衾，上巳才过节物深。野杏出篱明望眼，蒌蒿满地蔼愁心。已知赋分多行役，焉用诗鸣得赏音。春在江山无限好，缓驱羸马度烟林。
茶荔谣
作者：熊鉌
朝代：元
体裁：诗

阳春播一气，着处成芳菲。
闽地本荒落，山川亦何奇。
嬴刘始为郡，望秩暨武夷。
通仕良鲜少，贡入还稀微。
晚唐得常公，文化今有遗。
国初归职方，况复兵革稀。
圣化溥涵育，生生浩无涯。
昭陵锐图治，四夷息鞭笞。
峨峨四谏官，日晏犹彤墀。
君谟起南服，感知无不为。
芹曝犹欲献，茶贡讵非宜。
草木贵多识，荔谱何伤而。
岂意成滥觞，岁献妨耕犁。
当年东坡老，作诗叹荔枝。
诗语似成谶，采茶武夷溪。
民力固甚惫，卉木且具腓。
士人作是事，兴言痛心脾。
闽溪何澍湃，闽山何嵚𡼭。
彼一草木秀，不惮勤航梯。
昌黎感二鸟，世道矧益漓。
我思全盛际，贤书连驲驰。
公卿项背望，仄席须谋惟。
十家九诗书，三年下芝泥。
宣靖名节著，炎绍勋业资。
乾淳道学称，人物世有之。
大雅日以丧，迂阔贻世讥。
茫茫宇宙内，此柄伊谁司。
后生无典刑，流风砭人肌。
皇天岂将老，伤哉相沦彝。
地气有旺歇，回斡应何迟。
百卉岁发荣，英杰生无时。
风气谅有开，久矣斯人疲。
武夷大隐山，自有百世师。
来哲倘可俟，拳拳留此诗。
茶荔谣
作者：熊鉌
朝代：元

阳春播一气，著处成芳菲。闽地本荒落，山川亦何奇。嬴刘始为郡，望秩暨武夷。通仕良鲜少，贡入还稀微。晚唐得常公，文化今有遗。国初归职方，况复兵革稀。圣化溥涵育，生生浩无涯。昭陵锐图治，四夷息鞭笞。峨峨四谏官，日晏犹彤墀。君谟起南服，感知无不为。芹曝犹欲献，茶贡讵非宜。草木贵多识，荔谱何伤而。岂意成滥觞，岁献妨耕犁。当年东坡老，作诗叹荔枝。诗语似成谶，采茶武夷溪。民力固甚惫，卉木且具腓。士人作是事，兴言痛心脾。闽溪何澍湃，闽山何嵚？。彼一草木秀，不惮勤航梯。昌黎感二鸟，世道矧益漓。我思全盛际，贤书连驲驰。公卿项背望，仄席须谋惟。十家九诗书，三年下芝泥。宣靖名节著，炎绍勋业资。乾淳道学称，人物世有之。大雅日以丧，迂阔贻世讥。茫茫宇宙内，此柄伊谁司。后生无典刑，流风砭人肌。皇天岂将老，伤哉相沦彝。地气有旺歇，回斡应何迟。百卉岁发荣，英杰生无时。风气谅有开，久矣斯人疲。武夷大隐山，自有百世师。来哲倘可俟，拳拳留此诗。
茶荔谣
作者：熊鉌
朝代：元
体裁：古风

阳春播一气，著处成芳菲。闽地本荒落，山川亦何奇。嬴刘始为郡，望秩暨武夷。通仕良鲜少，贡入还稀微。晚唐得常公，文化今有遗。国初归职方，况复兵革稀。圣化溥涵育，生生浩无涯。昭陵锐图治，四夷息鞭笞。峨峨四谏官，日晏犹彤墀。君谟起南服，感知无不为。芹曝犹欲献，茶贡讵非宜。草木贵多识，荔谱何伤而。岂意成滥觞，岁献妨耕犁。当年东坡老，作诗叹荔枝。诗语似成谶，采茶武夷溪。民力固甚惫，卉木且具腓。士人作是事，兴言痛心脾。闽溪何澍湃，闽山何嵚�。彼一草木秀，不惮勤航梯。昌黎感二鸟，世道矧益漓。我思全盛际，贤书连驲驰。公卿项背望，仄席须谋惟。十家九诗书，三年下芝泥。宣靖名节著，炎绍勋业资。乾淳道学称，人物世有之。大雅日以丧，迂阔贻世讥。茫茫宇宙内，此柄伊谁司。后生无典刑，流风砭人肌。皇天岂将老，伤哉相沦彝。地气有旺歇，回斡应何迟。百卉岁发荣，英杰生无时。风气谅有开，久矣斯人疲。武夷大隐山，自有百世师。来哲倘可俟，拳拳留此诗。
荒城步月
作者：熊鉌
朝代：元
体裁：五言律诗

出门喜清旷，兴尽唤归船。携手共明月，知心惟老天。暮潮生远浦，秋色满平田。落落男儿事，相逢岂偶然。
蒙泉
作者：熊鉌
朝代：元
体裁：五言律诗

天池有佳水，云气护深山。我爱泓澄好，人嫌泽润悭。暗空鸣滴滴，高壁泻潺潺。渐近尘泥涴，何时复此还。
观洛行
作者：熊鉌
朝代：元
体裁：古风

我生海南万山间，出门冈陇相回环。平田更无十里阔，何处知有天地宽。男儿堕地六合志，抱此一寸常悁悁。早年曾作天府客，长歌东出穆陵关。关头仰天坐叹息，百年事业如弹丸。乾坤只限衣带水，何繇万里窥中原。只今文轨一朝混，地不改辟时易然。斯须洛京见嵩华，咫尺孔林登泰山。圣贤往迹正在此，譬若木水有本原。北方学道古所贵，当年楚产皆其偏。从来一气有旺歇，况及人事多移迁。程门立雪道南后，幸此一脉犹绵延。武夷考亭今洙泗，文公之学行八埏。当时亦号小洛阳，游胡刘蔡居相联。风流不减程邵马，至今故老人能言。起来高目视八荒，斯文一缕千钧悬。人心不啻溺焚急，茫茫大柄伊谁颛。但得人读周孔书，不患古道今无传。图书龙马事阔远，荥河温洛仍当年。畴分三三卦八八，举目法象非虚玄。大哉伊亳一德书，此极翼翼甸幅员。太平六典深识此，下方馀意公惓惓。不惟周官列三百，更将仪礼陈三千。成周致治绝千古，空馀轨则留残编。尼山已叹凤不至，祇有梦寐相周旋。从兹架漏过千载，何时赤子当息肩。汉初自是有馀责，仁义经制皆蕝绵。董公年老贾生少，至今秦法常袭沿。娄敬一言岂通论，长雄气习争相挻。绝爱东都一代治，犹是三代气象存。泱泱思乐鼓钟地，冠带几万圜桥门。尊师重傅古亦少，一变至道夫何难。惜哉桓荣无此学，西方现出金光仙。马来牛去事甚浅，自此正气常腥膻。秣陵青山那得似，独有此地馀衣冠。王通元经莫轻议，太和文治诚班班。一时礼乐盛兴学，千闾万井皆均田。殷周而下此一治，王苏诸老重讨论。却恨晋阳好昌运，大纲不正他何观。此几一失又几载，高天厚地衔深冤。虽然正气当有合，古今良会应非悭。书生杜门三十载，邂逅三生一日缘。愿言挟册拜曲阜，更欲促驾窥涧瀍。河南夫子倡道地，似闻荒草凝凄烟。圣贤事事在耳目，依然昔日佳山川。文公之道会当北，古今此理常往还。昭代表章自此始，九州四海须同文。大道久分要统一，皇极一建趋荡平。老癃扶杖何日见，深衷寓此观洛篇。尧夫卜宅太平日，有道经世常一元。扬帆东南必沧海，振屐西北须昆崙。鲁侯僖伯我有望，残山剩水难为妍。
观钓
作者：熊鉌
朝代：元
体裁：古风

暂停窗间诗，观此池上钓。鱼尾何沉沉，竹竿何袅袅。一丝波面动，摇曳出深沼。校人畜我时，活我良谓厚。作鲙终当供，设饵诚不料。何当两相忘，万里游浩渺。
贺新郎·海棠次刘草窗韵
作者：熊鉌
朝代：元
体裁：词

旧事凭谁诉。记锦宫、初试浓妆，前身天女。玉辇行春娇侍夜，浴殿温泉轻注。一点点、猩红啼吐。绣屋篝香春睡足，细温存，怕遣惊风雨。春梦散，黯凝伫。韶华寂寞今何许。想故宫、柳亦凝愁，倚栏停舞。欲趁啼鹃归月下，可奈川回山阻。倩万里、鹄来衔子。工部无诗虽结恨，道无香、更恨痴人语。拌绝艳，付黄土。
赋游高逸轩怀蓝远洞
作者：熊鉌
朝代：元
体裁：古风

世情弱卑近，子独志高远。中庭敞明轩，大字书钜扁。轩前山百丈，山下水千涧。摩空屹苍苍，赴壑来滚滚。神明万宇澄，清旷百虑远。恭惟孔孟翁，古圣一关键。勿云仰之高，万象不吾隐。勿云道之远，千里在发轫。卓尔固难知，博约端可勉。一贯未易悟，忠恕力可践。云胡千载间，架漏安蹇浅。下者志富贵，妾妇视仪衍。次者志功名，童子羞管晏。知子质直资，勿惮廑考问。五夫小洛阳，犹当有文献。当年胡与刘，水泉得源本。及门紫阳人，斯道益弘阐。四海褰孤风，百世想遐韵。未登泰华高，丘阜即层巘。未涉海沧远，沼沚亦深沔。志高犹恐卑，志远犹恐迩。周公思三王，伊尹乐尧舜。宣尼万世师，道在兼祖宪。志大心欲小，勖子宜重慎。作诗代座箴，我亦持自警。
赠医士詹翠峰
作者：熊鉌
朝代：元
体裁：古风

我观卦气先天图，更参歧伯答问书。虽然三坟不可得，此即造化阴阳枢。超然便可会大道，学不至此应非儒。医亦其中一事耳，造妙直与神明俱。后人自是识根浅，九流既裂家法殊。儒家道家已为二，医术下视史与巫。苍生百万命安寄，天地生物意亦辜。日来运气颇自别，颠倒温凉与寒热。众工庸技漫尝试，须藉良医为宣节。翠峰直是英杰士，家世箕裘素儒业。辞章小技我易工，要参大道融明彻。太上好生无别事，且向医方究施设。垂帘市肆心自闲，左右图书恣怡悦。便是羲皇以上人，岂但当年佗扁诀。今兹出手才小试，邦人感恩已凛烈。长歌为作儒医行，德君之深望君切。古称良相即良医，大化烦君更调燮。
赠周善长省亲
作者：熊鉌
朝代：元
体裁：古风

客路三千亲七十，行道无情亦沾臆。阿娘七十更加四，阿翁七十更加八。人生至乐那有是，君独胡为此役役。五鼎珍羞不见多，一盂菽水堪为悦。八方渺渺夕阳西，与君早决归来策。高曾规矩父弓冶，君家正印斯文脉。我生喜读平园文，到老更看梅谷集。此翁岂弟真可人，直把文章事游剧。庆儿二首望不浅，城山佳谶真端的。相边佳作渐家数，慎真不觉誉儿癖。更想高阳寿内辞，曾是修行咽梅实。二老随宜也自欢，终欠斑衣儿在侧。须知团聚第一乐，此外蝇知总无益。名骥坠地千里心，丹凤冲霄九秋翼。萧曹事业已千千，当年岂要从刀笔。丈夫未遇固脱略，时人孰测调元术。平园相谱当相传，抚卷临风三叹息。勖哉勖哉后之人，百世诗书尚馀泽。
赠外科医者
作者：熊鉌
朝代：元
体裁：古风

男儿踏地志四方，出门大路行康庄。况为驲使期令速，千里万里瞬息将。云胡邂逅遭一跌，颇觉平陆成羊肠。古云一蹶得一便，又云三折医之良。幸逢瞑眩得早瘳，莫若视地足勿伤。生全天地父母恩，一举足兮慎勿忘。
赠朱仁甫
作者：熊鉌
朝代：元
体裁：古风

九州四海文公书，千秋万古文公祠。文公之祠何所始，考亭云谷与武夷。建安城中一亩地，桓桓寝广世守之。时人拟作曲阜宅，表章何代坏者谁。鲁馀宫室已壮丽，广地何必取此为。鲋池藏书抱祭器，间关之际亦可悲。斯人今代不复见，为公故宅三歔欷。玄孙适此相邂逅，剧谈往事无休期。别来已是二十载，城府之事了不知。但闻祠堂旧基址，势家亭馆今巍巍。东边自是子住处，一枝不许鸟鹊栖。成都閟宫思丞相，通泉书室记□□。斯文所系岂止此，经从此地空涟洏。百年公论会有定，文公之后人见知。子行定有我同志，为我问讯出此诗。
赠王典史五首
作者：熊鉌
朝代：元

百里古君侯，一邑天下积。掾曹拟六官，典领几相职。民亲教弥数，职要事应剧。慎哉勿辞卑，儒术随所益。愚尝闻之师，六官欠经制。户礼与刑兵，上法天时四。丞曹象阴阳，右左各分治。斯言扩前闻，大小岂殊致。自从大道裂，教法日益殊。文学与政事，往往成两途。簿书吏应俗，佔毕儒诚迂。二者不相能，世道良可吁。每爱湖学规，明经必治事。待宾与吏师，伊川有成议。皇极欠统一，体用非有二。早学无专科，已仕竟何试。我爱熙然翁，识畅度亦夷。饰政必以儒，公馀只吟诗。利欲胶盆中，三叹斯人希。安得公伯辈，万宇阳春熙。
赠王典史五首·其五
作者：熊鉌
朝代：元
体裁：古风

我爱熙然翁，识畅度亦夷。饰政必以儒，公馀只吟诗。利欲胶盆中，三叹斯人希。安得公伯辈，万宇阳春熙。
赠琢砚
作者：熊鉌
朝代：元
体裁：古风

我闻铜雀瓦，只覆娇屋姝。又闻端溪石，只近贪泉夫。胡为得贵重，置我几案隅。尚恐习气腻，解使简册污。我有一寸铁，秉心与之俱。永矢磨不磷，千载明区区。彼哉瓦与石，飘掷付太虚。
赠笔生
作者：熊鉌
朝代：元
体裁：古风

东坡咏鼠须，山谷歌猩猩。微物岂足道，斯文颇关情。片言斧钺凛，一字华衮荣。化工运方寸，亦自芒端生。寄语管城子，所托甚非轻。
赠陈教谕
作者：熊鉌
朝代：元
体裁：古风

每惟斯道南，七闽小邹鲁。考亭四书学，日月行万古。我生亦何幸，私淑欣有遇。南来证文献，令人动遐虑。斯文欠统一，正学真一缕。莆阳礼义国，敛衽殷黼冔。缅思东湖集，复斋接前绪。至今耆俊多，渊源此其祖。德闳有闻孙，邂逅快披睹。儒先教化地，师传盛称誉。教成畀邻邦，祖训有遗矩。岂但美彼芹，更思甘棠树。一邑召可行，尽分皆有补。十室有忠信，矧此万家聚。派近源可寻，我来重瞻溯。当年弦诵声，溪水自东注。典刑前辈人，溪山正堪数。安得杖屦陪，安溪溪头路。
赫曦台四景·中夜白云
作者：熊鉌
朝代：元
体裁：古风

赫曦中夜真奇绝，起视茫茫大瀛渤。风涛雪浪无际涯，绝岸时看孤岛出。洪炉巨甑如蒸炊，囿形宇宙非金石。直凌倒景窥三光，俯见尘寰如超越。
赫曦台四景·薄暮明霞
作者：熊鉌
朝代：元

赫曦薄暮真奇绝，初到残阳复西没。仙霞山外何处山，五彩云霞互明灭。须臾群阴解剥尽，雨脚如麻渐开豁。冥冥勃勃不可留，空有残霞半天赤。赫曦日夕真奇绝，最好中秋看明月。竦身飞上第一峰，不觉清寒近天阙。初离海角犹朦胧，行到天心转光洁。今宵端正照山河，长笛一声愁欲裂。赫曦中夜真奇绝，起视茫茫大瀛渤。风涛雪浪无际涯，绝岸时看孤岛出。洪炉巨甑如蒸炊，囿形宇宙非金石。直凌倒景窥三光，俯见尘寰如超越。赫曦清昼真奇绝，远望海门观出日。金戈铁骑走千峰，闪闪万旗张天赤。神龙飞上使人惊，烁眼祥光成五色。扶桑欲出升何难，认取真情凝太极。
越州道中
作者：熊鉌
朝代：元
体裁：七言律诗

野田秋溜正潺潺，新翠乔林绕舍环。淡日凝烟横别浦，斜风吹雨过前山。柴扉初放牛羊出，渔艇方携蟹蛤还。自笑平生爱游览，天教长在水云间。
送洛阳靳都事
作者：熊鉌
朝代：元
体裁：七言律诗

铜驼巷陌棘风凉，尚记东都旧帝乡。甲马营空云气远，杜鹃声老洛园荒。天开地辟人才出，风起云飞汗竹香。倘得行窝容我老，春风借地种姚黄。
送税官仇副使诗十首
作者：熊鉌
朝代：元

儒道未易行，俛首为禄仕。仕而不得禄，卓哉见廉吏。关征足自润，人谓恶能廉。吾独知彦脩，一叶亦不沾。莆城如斗大，征额钜万积。逭责犹未能，馀润安可得。市廛有宽征，僚吏无间言。弊例亦麾却，益知彦脩贤。课馀自哦诗，诗罢还教子。时时视橐馀，质鬻市薪米。世无半山叟，叹息屏间诗。曾参尚投杼，知己何敢期。古来抱关人，玩世可无闷。内省既不愆，得仁又何怨。正直男子身，自有神与谋。世治天理现，何必事祷求。彦脩但自脩，逆境堪进德。知我自有天，纯固在学力。世事良可见，浩荡书生心。先民亦会计，儒道终当行。
送税官仇副使诗十首·其一
作者：熊鉌
朝代：元
体裁：五言绝句

儒道未易行，俛首为禄仕。仕而不得禄，卓哉见廉吏。
送税官仇副使诗十首·其三
作者：熊鉌
朝代：元
体裁：五言绝句

莆城如斗大，征额钜万积。逭责犹未能，馀润安可得。
送税官仇副使诗十首·其九
作者：熊鉌
朝代：元
体裁：五言绝句

彦脩但自脩，逆境堪进德。知我自有天，纯固在学力。
送税官仇副使诗十首·其二
作者：熊鉌
朝代：元
体裁：五言绝句

关征足自润，人谓恶能廉。吾独知彦脩，一叶亦不沾。
送税官仇副使诗十首·其五
作者：熊鉌
朝代：元
体裁：五言绝句

课馀自哦诗，诗罢还教子。时时视橐馀，质鬻市薪米。
送税官仇副使诗十首·其四
作者：熊鉌
朝代：元
体裁：五言绝句

市廛有宽征，僚吏无间言。弊例亦麾却，益知彦脩贤。
送胡双湖归新安
作者：熊鉌
朝代：元

城南讲太极，寒泉参近思。古人学道志，千里焉得辞。？嵚入闽录，泱漭游湘诗。共惟紫阳翁，跬步怀亲慈。亲在望云想，亲去庐墓悲。往迹尚历历，流风讵应衰。紫阳有学子，绰绰醇儒姿。手携图象编，来扣文公祠。为我再月留，著意窥精微。理象本一原，体用非殊岐。精爽谅有迪，涣然契深期。末流学易偏，此语慎勿疑。今晨出别语，怆然叙心知。家君授余学，感子为发挥。母茔有双湖，筑室吾将依。愿子识一语，晨昏奉无违。闻君陈大义，临分重含悽。顾惟双湖象，在易已具垂。八卦各具体，惟水独两之。两间水为月，圣贤常取斯。坎水与兑泽，行止固有时。说从止处得，险与行相随。居原丽泽占，讲习相涵滋。行观游水至，德行宜常持。易道静自悟，动焉谨知几。乾坤胞与同，干蛊子职宜。悠悠大化运，勉勉前修追。愧予望道邈，愿君锐前驰。浩歌祝融章，远送之武夷。更浥寒泉润，注彼双湖涯。
送胡双湖归新安
作者：熊鉌
朝代：元
体裁：古风

城南讲太极，寒泉参近思。古人学道志，千里焉得辞。�嵚入闽录，泱漭游湘诗。共惟紫阳翁，跬步怀亲慈。亲在望云想，亲去庐墓悲。往迹尚历历，流风讵应衰。紫阳有学子，绰绰醇儒姿。手携图象编，来扣文公祠。为我再月留，著意窥精微。理象本一原，体用非殊岐。精爽谅有迪，涣然契深期。末流学易偏，此语慎勿疑。今晨出别语，怆然叙心知。家君授余学，感子为发挥。母茔有双湖，筑室吾将依。愿子识一语，晨昏奉无违。闻君陈大义，临分重含悽。顾惟双湖象，在易已具垂。八卦各具体，惟水独两之。两间水为月，圣贤常取斯。坎水与兑泽，行止固有时。说从止处得，险与行相随。居原丽泽占，讲习相涵滋。行观游水至，德行宜常持。易道静自悟，动焉谨知几。乾坤胞与同，干蛊子职宜。悠悠大化运，勉勉前修追。愧予望道邈，愿君锐前驰。浩歌祝融章，远送之武夷。更浥寒泉润，注彼双湖涯。
闻崇安县学立碑
作者：熊鉌
朝代：元
体裁：古风

出山未踰月，辄复入山去。平生武夷志，兹游适真遇。诛茅倘可遂，岂但山水趣。扶摇欣夙心，踌躇动长虑。恭惟文公学，倡道匪虚语。向微剖析功，斯人遂聋瞽。斋居一原叹，此叹无人悟。晚年制作心，门人未轻许。真实浸泬寥，枝叶谩誇诩。漂沦未百年，剽窃立门户。吾党固有愆，斯道自今古。扶偏须忠臣，邪说可无距。同志此来游，兴言激余素。礼乐愧河汾，兴唐竟谁予。大隐堂前水，滔滔自东注。回薄万古心，无言对天柱。
闻读书有感
作者：熊鉌
朝代：元
体裁：七言律诗

万叠青山锁暮阴，倚栏凝伫意深深。趁时士女忺秦服，学语儿童解楚吟。当日繁华逐流水，何年拱把秀穹林。辽东俎豆铜川筮，认取斯人万古心。
阴字亭
作者：熊鉌
朝代：元
体裁：古风

涌翠岂兰亭，唐峰非山阴。一渠疏曲水，四野成茂林。对此坐叹息，超然起遐心。当年诸王集，幽情畅登临。虚旷非远识，绝胜名利襟。近代翁李游，至理穷高深。云何夸毗子，清谈且骎骎。抗志有近远，抚事无古今。此日复何日，有酒始酌斟。援琴不敢发，谁欤为知音。
题东坡诗集后
作者：熊鉌
朝代：元
体裁：古风

东坡真天人，再拜当敛衽。千古岷峨英，浩气发耿耿。用世固磊落，作诗更雄骋。熙宁化宜更，当国惜已甚。胡为叫怒呶，使我毛发懔。九天忠臣心，欲发不暇忍。雪堂何从容，人事得尽屏。江山拓胸次，风月动佳兴。我观此时诗，下语已清永。晚吃惠州饭，晨夕对蔬笋。和陶数十篇，习气脱略尽。岷江几百阻，到海渺万顷。公诗盖三变，每变辄近正。少年纵横习，岂意造此境。偶于玄寂中，佳处得深省。学道便为真，此语吾敢信。文固气所充，要在以理胜。洋洋大雅音，千载叹寥泯。言诗抑小技，所入宜重慎。我诗难示人，特此聊自警。
题林氏药圃
作者：熊鉌
朝代：元
体裁：古风

采药来，神山在何许。忽闻瀛海头，居然一玄圃。天风吹轻帆，至人展良晤。圃中药千本，历历皆手树。我生抱奇疢，岁久不得愈。三年蓄艾心，有此一朝聚。惠我方匕剂，翛然脱沈痼。吾观此圃中，来游亦无数。夫岂独我私，一一随所取。同游二三友，牵连亦遭遇。餐此霞屑馀，腾身即飞翥。人生各有累，那得免患苦。至人略形骸，一视等胞与。过之或忘情，我独刻肺腑。世人持狭见，一膜便尔汝。比邻立藩墙，边幅生龃龉。老矣多阅人，知君用心处。斯人匪斯今，意度一何溥。我尝读西铭，一初混中处。茫茫大化运，上下四方宇。当作一圃观，何物不储贮。岂但百草性，曾入农氏谱。奇葩与异石，海陆细分部。金膏丹空青，亦不惮远阻。是中富台沼，飞泳供盼顾。有时钓弋娱，遗坠拾鳞羽。铺陈盛筵旦，咳唾好宾侣。歌阑车马散，溲渤遗败鼓。我知太医生，适用随细钜。水火各燥湿，阴阳互寒暑。刚汞或柔砂，炎硝或寒附。峻或蓬棱攻，平或参朮补。生材天岂靳，所恨辨者瞽。生人倘有济，我圃足供具。玄枢掌握间，调齐有其所。悠悠动我思，无怀大庭古。八荒登春台，一气调律吕。人人无鄙夭，物物不疵窳。胡然降大厉，使我重悽楚。薰蒸始一气，俄顷遍九土。缅怀有生初，恫■入心膂。恭惟生物心，孰不同父母。我欲代一笺，飞上九天诉。冥冥天阍深，重关列蛟虎。至人对我言，天高不堪吁。无宁苍苍求，我圃自有趣。圃中别有圃，妙处子未睹。中藏六六天，玄玄岂无主。我尝偕子游，相与诘其故。虽然祇方寸，此妙谁赋予。包括尽六合，剖析入毫缕。一粒蕊珠中，太极有玄姥。但得斯心存，充拓何可禦。至人岂易逢，再拜致我语。授药不授方，药尽力已去。似闻海上秘，久藏龙宫府。君今得妙诀，授我勿我拒。珍重千金传，为君广流布。别君怀不忍，回首重凝伫。千山莽愁人，沧波正烟雨。
和西湖竹枝词
作者：燕不花
朝代：元

湖头春满藕花香，夜深何处有鸣榔？郎来打鱼三更里，凌乱波光与月光。
和西湖竹枝词
作者：燕不花
朝代：元
体裁：词

湖头水满藕花香，夜深何处有鸣榔？郎来打鱼三更里，凌乱波光与月光。
摸鱼儿·答程雪楼见寄补序
作者：燕公楠
朝代：元

又浮生、平头六十，登楼怅望荆楚。出山小草成何事，闲却竹烟松雨。空自许。早摇落江潭，一似琅琅树。苍苍天路。谩伏枥心长，衔图志短，岁晏欲谁与。梅花赋。飞堕高寒玉宇。铁肠还解情语。英雄掺与君侯耳，过眼群儿谁数。霜鬓缕。祗梦听、枝头翡翠催归去。清觞飞羽。且细酌盱泉，酣歌郢雪，风致美无度。
感怀二首·其一
作者：燕遗民
朝代：元
体裁：五言律诗

寥落吴山曲，凭谁话起居。出门惟水石，相见但樵渔。酒熟还堪漉，葵荒欲自锄。久深泉石想，早晚赋归与。
感怀二首·其二
作者：燕遗民
朝代：元
体裁：五言律诗

泉石烟花净，林塘暑气清。幽花篱落见，好鸟竹间鸣。禾黍皆丰稔，桑麻自长成。还闻茅屋底，灯火读书声。
【南吕】四块玉·知足
作者：爱山
朝代：元

两鬓秋，今年后。着甚干忙苦追求？人间宠辱还参透。种春风郑子田，牧青山宁戚牛，倒大来得自由。
【南吕】四块玉·美色
作者：爱山
朝代：元

杨柳腰，芙蓉貌。袅娜东风弄春娇，庞儿旖旎心儿俏。挽乌云叆叇盘，扫春山浅淡描，斜簪着金凤翘。
【南吕】四块玉·美色
作者：爱山
朝代：元

杨柳腰，芙蓉貌。袅娜东风弄春娇，庞儿旖旎心儿俏。挽乌云盘，扫春
山浅淡描，斜簪着金凤翘。 知足
两鬓秋，今年后。着甚干忙苦追求？人间宠辱还参透。种春风郑子田、牧青
山宁戚牛，倒大来得自由。
【越调】小桃红·消遣
作者：爱山
朝代：元

一溪流水水溪云，雨霁山光润，野鸟山花破愁闷。乐闲身，拖条藜杖家家问。问谁家有酒，见青帘高挂，高挂在杨柳岸杏花村。世间惟有酒忘忧，酒况谁参透？酒解愁肠破僝僽。到心头，三杯涤尽胸中垢。和颜润色，延年益寿，一醉解千愁。
越调·小桃红消遣
作者：爱山
朝代：元

一溪流水水溪云，雨霁山光润，野鸟山花破愁闷。乐闲身，拖条藜杖家家问。
问谁家有酒，见青帘高挂，高挂在杨柳岸杏花村。
世间惟有酒忘忧，酒况谁参透？酒解愁肠破亻孱亻愁。到心头，三杯涤尽胸
中垢和颜润色，延年益寿，一醉解千愁。
题九灵山房图
作者：爱理沙
朝代：元

梦里家山十载违，丹青咫尺是耶非？墨池新水春还满，书阁浮云晚更飞。张翰见机先引去，管宁避乱久忘归。人生若解幽栖意，处处林丘有蕨薇。
题九灵山房图（戴叔能读书处，时避地明州）
作者：爱理沙
朝代：元

梦里家山十载迟，丹青只尺是耶非？墨池新水春还满，书
阁浮云晚更飞。
张翰见几先引去，管宁避乱久忘归。
人生若解幽栖意，处处林丘有蕨薇。
题前馀姚州判官叶敬常海堤遗卷
作者：爱理沙
朝代：元

潮汐东来势蹴天，一堤横捍万家全。陵迁谷变人谁在？海晏河清事独贤。晓日山川神禹迹，秋风禾黍有虞田。河渠他日书成绩，应并宣房与代传。
题钟秀阁
作者：爱理沙
朝代：元

槛外澄湖平不流，窗间叠嶂屹将浮。烟霞五色锦屏晓，风月双清瑶镜秋。薝葡浓香吹法席，芙蓉凉影荡仙舟。结巢拟傍云松住，回首朝簪愧未投。
题钟秀阁（为东湖古鼎铭长老作）
作者：爱理沙
朝代：元

槛外澄湖平不流，窗闲叠翠屹将浮。
烟霞五色锦屏晓，风月双清瑶镜秋。
檐卜浓香吹法席，芙蓉凉影荡仙舟。
结巢拟傍云林住，回首朝簪愧未投。
宣静三台
作者：牛真人
朝代：元

自小飘蓬，身心落魄，云游多在山东。世间事，看破浑是假，想荣华犹似梦中。盖个庵儿，隈山靠水，栽松种竹成林。炕暖窗明，乐清闲、胜竞利名。月朗山东，凉风细细，南溪绿水粼粼。渐炼得方寸如灰冷，一阳生，玉鼎自温。秀气氤氲，仙花烂熳，芳芬开遍黄庭。玉女金童，采将来、炼就紫金。运转三关，驱回四象，冲和一点灵明。气结神凝。听笙箫、一派乐音。夙世前缘，生逢正教，全真妙道幽深。行满功成，跨鸾鹤上太清。
跨金鸾
作者：牛真人
朝代：元

锦堂春，璚仙朝列琼筵。遇良辰、名香共爇，吐氤氲、瑞蔼祥烟。庆三真、重阳五祖，愿当今、圣主遐延。昔有轩辕。驾龙腾飞、上朝玉帝自争先。恁时万圣齐会，宴赏共留连。箫韶美，金童捧盏，玉女传宣。观神宫、仙苑异景，降鸾凤、鹤舞翩翩。仙童报，蟠桃正结，丹桂初圆。万载金龟，千秋玉兔，老人星见，庆这些事，洞天佳景，还也胜尘缘。无来去，天地同寿，日月齐年。
庚戌五月十三夜梦侍读先生枕上成诗
作者：牛谅
朝代：元

出使艰虞万里同，归期日日待秋风。宁知永诀蛮江上，才得相逢客梦中。岸帻尚看头似雪，掀髯犹觉气如虹。起来抆泪凭阑久，落月啼螀绕殡宫。
庚戌五月十三夜梦侍读张先生枕上成诗
作者：牛谅
朝代：元
体裁：七言律诗

出使艰难万里同，归期日日待秋风。宁知永诀蛮江上，才得相逢客梦中。岸帻尚看头似雪，掀髯犹觉气如虹。起来扶泪凭阑久，月落啼螀绕殡宫。
甲辰九日东塔登高得玉字
作者：牛谅
朝代：元
体裁：古风

拿舟出东城，秋高气应肃。虽无龙山境，华林亦不俗。双池水清白，于以濯缨足。飞觞坐苔石，寒泉荐幽菊。乃登梁朝塔，观海望天目。诸贤快先步，嗟予苦蜷局。不及终雅兴，徙倚阑干曲。分题寄游胜，抛砖引群玉。
破窗风雨图
作者：牛谅
朝代：元
体裁：七言律诗

风雨东南接漏天，客窗吹破碧纱烟。十年世事关心曲，一片秋声到枕前。花落不妨尊有酒，客来未觉坐无毡。老予会觅苏端隐，藜杖春泥绿水边。
破窗风雨图
作者：牛谅
朝代：元

风雨东南接漏天，客窗吹破碧纱烟。十年世事关心曲，一片秋声到枕前。花落不妨尊有酒，客来未觉坐无毡。老予曾觅苏端隐，藜杖春泥绿水边。
秋林图题赠旷伯达
作者：牛谅
朝代：元
体裁：七言律诗

回风萧萧吹北林，行云冉冉生夕阴。天寒雁去洲渚净，秋雨龙吟波浪深。飘泊共怜今日兴，画图因见古人心。几时螺子青峰下，深结茅堂更远寻。
秋林高士图
作者：牛谅
朝代：元
体裁：古风

林皋木叶下，江潭秋水生。灵飙荡阴霭，落景涵虚明。手撷芙蓉佩，目送孤鸿征。冲襟契玄赏，迢遥千古情。
红梅
作者：牛谅
朝代：元
体裁：五言绝句

陇头人未来，江南春几许？惆怅玉箫声，吹落胭脂雨。
至正辛丑秋七月十有三日唱和诗得竹字
作者：牛谅
朝代：元
体裁：古风

灵湫閟驯龙，古殿厂金粟。僧归林下定，云傍檐端宿。伊余陪雅集，于此避炎酷。息阴悟道性，习静外荣辱。坐石飞清觞，每叹白日速。别去将何如，留诗满青竹。
送陶九成东归
作者：牛谅
朝代：元
体裁：古风

大江秋涨满，沄沄绿波注。送尔东归人，愁怀渺烟树。方谋耕钓隐，巳遂沧洲趣。圭组尚予萦，京华独淹驻。他日漫相思，离舟从此去。
题惠麓秋社图
作者：牛谅
朝代：元
体裁：七言绝句

泽国霜晴过雁天，翠微秋色净无烟。归来好记登临处，苜蓿盘香第二泉。
题画梅
作者：牛谅
朝代：元
体裁：七言绝句

梨花云底路参差，折得春风玉一枝。南雪未消江月晓，欲从何处寄相思。
题高尚书夜山图
作者：牟应龙
朝代：元
体裁：古风

觚棱昔枕万松岭，金碧青红缥缈间。万家环之密如栉，只见楼台不见山。九街车马何填咽，隐隐轰轰夜不绝。市声未散朝马嘶，只见灯火不见月。祗今山上居民稀，冈峦尽露青逶迤。昏鼓鼕鼕人迹绝，山空月明景更奇。谪仙把酒看不足，摩诘收之入横幅。要令赤日黄埃中，翠色冷光常在目。就中何处最愁予，刹竿高矗白塔孤。綵笔昔曾干气象，短发搔断空踟蹰。世间万事何不有，雍门悲凉百年后。惟有明月与青山，古往今来镇如旧。
临江仙
作者：牧常晁
朝代：元

促取一年中日月，来归片刻之中。坎离交媾虎龙通。三花时就鼎，一霎现神功。满地黄芽□白雪，辉腾南北西东。二弦合□甲庚同。骊珠初出水，焰慧自烧空。
临江仙
作者：牧常晁
朝代：元
体裁：词

学道要明心地印，更须阴阳同行。不能及物只为身。小乘无智慧，大道几时成。一种贡高誇自会，妄言眩惑人情。只图博取利和名。不思生死苦，万劫路冥冥。
临江仙
作者：牧常晁
朝代：元

打破这阳炉阴鼎，跃番黑汞红铅。龟蛇龙虎总虚言。六根并四大，阴物一齐捐。有个天然真一种，非心非肾非玄。不容口意识情传。修丹如此到，可谓大罗仙。
临江仙
作者：牧常晁
朝代：元

服气咽精吞七曜，存思想化三车。飞罡噀水散名花。词章勤奏达，吟咏酌流霞。外事何干于内境。有为功力何赊。饶君作福等河沙。不明玄牝窍，特地隔天涯。
临江仙·以上并见玄宗直指万法同归卷五
作者：牧常晁
朝代：元

学道要明心地印，更须阴阳同行。不能及物只为身。小乘无智慧，大道几时成。一种贡高夸自会，妄言眩惑人情。只图博取利和名。不思生死苦，万劫路冥冥。
临江仙·午夜金乌从海底
作者：牧常晁
朝代：元

午夜金乌从海底，丑初渐出扶桑。大明东向属三阳。韶华春满院，无地不生光。直驾河车朝帝阙，泥丸宫饮琼浆。华池神水灌中黄。婴儿未就母，地久更天长。
梧桐树
作者：牧常晁
朝代：元

世间人，须觉悟。难得人身休辜负。莫把时虚度。不离方寸蓬莱岛。多少时人行不到。劝君早觅长生路。
梧桐树
作者：牧常晁
朝代：元

参玄人，听付嘱。百岁光阴如迅速。转眼花开落。大事因缘如未熟。急须猛省开心目。莫被邪师惑。
梧桐树
作者：牧常晁
朝代：元

学无为，离尘俗。结草为庵山水绿。散诞无拘束。南山看过牛如玉。人牛且喜俱相熟。脱下蓑衣吹一曲。
梧桐树
作者：牧常晁
朝代：元

学道人，知端的。要须认取元初一。休外寻觅。初因一气成形质。配合阴阳生万物。此身实自玄元出。
梧桐树
作者：牧常晁
朝代：元

守真元，专一气。婴儿养就吾身里。十月胎圆备。万般譬喻总皆非。大底由他心意地。外觅徒劳耳。
梧桐树
作者：牧常晁
朝代：元

得人身，元自错。莫信愚痴常造恶。积善□□乐。为人幸是生中国。闻早回头参玄学。休被尘劳缚。
梧桐树
作者：牧常晁
朝代：元

早修行，听劝谕。绿鬓朱颜易变故。光景流如注。妻儿金宝暂相遇。到了何曾将得去。不用萦怀虑。
梧桐树
作者：牧常晁
朝代：元

汞即心，铅即气。汞铅结就丹根蒂。产在西南地。坎离龙虎总由伊。性命阴阳只这是。劝君早留意。
梧桐树
作者：牧常晁
朝代：元

谩腾腾，无造作。任意逍遥随饮啄。真个清平乐。喉手幸无名利索。万里孤云并野鹤。这般谁知觉。
梧桐树
作者：牧常晁
朝代：元

这丹头，牢结媾。念头动处灵丹走。固济要无漏。绵绵一气三关透。拨转天轮行火候。金鼎蟾光透。
梧桐树
作者：牧常晁
朝代：元

这金丹，无二道。方寸不离真水火，既未相颠倒。个中运用不辞劳。海底天心呼吸到。现出长生宝。
梧桐树
作者：牧常晁
朝代：元

道无他，心为主。执象拘文徒自苦。记取圣贤语。丹经譬喻千万句。止是阴阳两个字。要识根元处。
西江月
作者：牧常晁
朝代：元

多少外寻卦象，不知返照真元。此身元是易之门。昼夜坎离常运。乌兔马牛龙虎，无非借喻为根。屯蒙既未定晨昏。定意专心为本。
西江月·一意中宫不动
作者：牧常晁
朝代：元

一意中宫不动，四方四兽称臣。内丹外药合天真。现出一轮宝镜。此景此时此地，无心无我无人。不知谁是本来心。湛寂真常妙境。
西江月·四大一身假合
作者：牧常晁
朝代：元

四大一身假合，六根五蕴阴邪。一元阳处是吾家。休认形骸野马。内院神京须出，天堂地狱空华。玄玄难测此幽遐。妙用有谁知者。
西江月·多少外寻卦象
作者：牧常晁
朝代：元

多少外寻卦象，不知返照真元。此身元是易之门。昼夜坎离常运。鸟乌兔马牛龙虎，无非借喻为根。屯蒙既未定晨昏。定意专心为本。
西江月·大道不由别物
作者：牧常晁
朝代：元

大道不由别物，只由心上行持。念头才动汞铅飞。止要定心专气。杀盗淫邪不纪，利名恩爱休迷。无心无事是丹基。说破元来容易。
西江月·释氏禅经律论
作者：牧常晁
朝代：元

释氏禅经律论，儒家传记诗书。老君三六部真符。止论一心两字。了得一明心地，诸余土苴何须。忘形忘气总归虚。到此实非譬喻。
游鼓山大顶峰
作者：特穆尔
朝代：元
体裁：七言绝句

肩舆直上白云梯，古刹林深路欲迷。绝顶一声长啸罢，海天空阔万山低。
三煞
作者：狄君厚
朝代：元
体裁：曲

今世里父贤子不孝。子孝父不达。这的是父不父子不子伤了风化。我如今有儿无儿皆如此。太子云了：你今日有爷无爷争甚那。谢楚大夫相提拔。太子为晋唐枝叶。皆是你齐楚根芽。
上小楼
作者：狄君厚
朝代：元
体裁：曲

我则见扯剑出匣。他便揪住头发。吃察刀过处头落地。苦痛天那你好是下得呵。儿呵。。好儿今日个。不寻思。就就死擎王保驾。太子云：显得臣也忠心伏你晋朝天下。
中吕粉蝶儿
作者：狄君厚
朝代：元
体裁：曲

活计生涯。遣仆男一犁两把。落得个任逍遥散诞行达。背一张琴。携一壶酒。访友在山间林下。今日还家。想着我出朝时那场惊怕。
么篇
作者：狄君厚
朝代：元
体裁：曲

为那娇态。有些颜色。选入宫来。把那鱼盆深埋。铜柱牢裁。酒池镌开。肉林安排。损害人材。食啖婴孩。引的四海兵来。戈戟无该。想着纣王兴衰。我王裁划。则为摘星楼把山河败坏陛下。修台么望月台。驾云了：戊午日兵来。甲子日成史。皆因那姜太公妙策奇材。临时间血浸朝歌坏。把座摘星楼变做尘埃。武王伐纣功劳大。一来是神天佑护。一来是天地裁排。
么篇
作者：狄君厚
朝代：元
体裁：曲

你没儿待怎生。我绝嗣待怎么。孩儿今日救了储君。替了亲爷。他须是为国于家。旦哭做住：不争你学哀声。敢把咱。全家诛杀。君王小可题起那骊姬怕那不怕。
乔牌儿
作者：狄君厚
朝代：元

悲时空懊恼，抚景慢行乐。江山风物宜年少，散千金常醉倒。
二
作者：狄君厚
朝代：元
体裁：曲

太子呵想必那春申君抬举你。云了：你见那孟尝君随顺他。若是君权向那客舍里权安插。俺便似山川困虎生刚巨。太子云：你便似浅水蛟龙奋爪牙。太子云了：怎肯教骊姬贼子请了天下。太子呵直等的先皇晏驾。那其间便起征伐。
仙吕点绛唇
作者：狄君厚
朝代：元
体裁：曲

我想今日人才。各居朝代。为臣宰。怕不都立在舜殿尧阶。一个个将古圣风俗坏。
仙吕赏花时
作者：狄君厚
朝代：元
体裁：曲

母亲道奉帝临朝一世荣。背母归山博个万代名。家中万事无牵挂则今日便登程。卜云了：遥望着翠巍巍绵山峻岭。卜儿云：您孩儿鸦背着母亲行。
六么序
作者：狄君厚
朝代：元
体裁：曲

每日将生灵害。每日把筵宴开。微子箕子比干这三人谏在金阶。谏不从也微子便走去西伯。箕子在宫苑尘埃。把那比干腹教刀刃分开。碜可可活把心肝摘。血濯濯的苦痛伤怀。验三毛七孔真如在。妲己早欢娱满面。纣王早喜笑盈腮。
南吕一枝花
作者：狄君厚
朝代：元
体裁：曲

致令得申生遭罪囚。逼临得重耳私奔走。虽然骊皇后生嫉妒。哎你个晋天子也合问缘由。您肯分解个恩仇。赐朝典他甘心受。料东宫一命休。则是刎颈交伤身难不了这短剑白练药酒。
双调·夜行船扬州忆旧
作者：狄君厚
朝代：元

忆昔扬州廿四桥，玉人何处也吹箫。
绛烛烧春，金船吞月，良夜几番欢笑。
喜春来
作者：狄君厚
朝代：元
体裁：曲

你今日修文治国平天下。你如今待演武安邦定杀伐。儿呵你如今修文演武未通达。带云：罢罢。至如你便不成呵。唱：似我也退朝。谁肯将你货与帝王家。
四块玉
作者：狄君厚
朝代：元
体裁：曲

我从来是个奉善人。那里有杀人的手。竹节也似圣旨催怎敢迟留。至如东宫合死呵也不合教这明晃晃短剑下亡。砌末云：若要个完全的尸首。则合教这长挽挽白练休。觑砌末云：太子呵你能可眼睁睁服药酒。
圣药王
作者：狄君厚
朝代：元
体裁：曲

那老儿过六旬。近七旬。他道是老而不死是何人。你道他性子很。意气嗔。见如今抱黄芦肢体做灰尘。可知知有甚吃火不烧身。
天下乐
作者：狄君厚
朝代：元
体裁：曲

今日待动土兴工计利开。但用的民夫。将百姓差。题起来痛伤情老臣心内骇。不争宫殿上太极宫。不争台修成云月台。臣则怕引得祸从天上来。
寄生草
作者：狄君厚
朝代：元
体裁：曲

百姓每如何敢卖。官司也不敢买。驾云了：拣人家高梁大厦浑成坏。问甚末圣坛佛堂从头儿折。将他那皇宫内苑从新盖。告大王恁时节龙楼凤阁已成功。待怎么到如今雕栏玉砌今何在。
寨儿令
作者：狄君厚
朝代：元
体裁：曲

道他曾巴巴劫劫背着主公。破破碌碌践红尘。行到半路里绝粮也剐割湿肉烹。道大王当日从臣。道大王今日为君。每日重裀而卧列鼎而食那其间路上有饥人。驾云了：您向当心里水瓮防身。您却四面火把烧焚。一投于水于水浪滚。一投放火把火光焚。云：做皇帝一投放水一投放火。唱：那的是您天子重贤臣。
小桃红
作者：狄君厚
朝代：元
体裁：曲

小人向虎狼丛里过了三旬。每日负力担柴薪。教□稚子山妻得安遁。驾云了：我不知你笑那深山里玉堂臣。他□那浓烟烈焰里成灰烬。云了：为甚俺这樵夫得脱身无事。他□天有信。从来不负俺这苦辛人。
尾
作者：狄君厚
朝代：元
体裁：曲

你今日道屠杀他这太子不怕难合口带云：上天生我。上天死我。君王何不可。。我怕甚伏侍君王不到头。哎众公卿。众宰侯。别人有家私。不能勾。有妻男。不能守。有功名。不能就。宰辅臣僚。冒支请受。臣道君昏。怎生不奏。骊后心毒。献公出丑。杀的是玉叶金枝。有好榆柳。将凤子龙孙。不如猪狗。你等苍生。真乃禽兽。我已过三十。不为夭寿。为主忠心。死而甘受。我博一个万载青名煞强如教万民咒带云：我如今弃了身。弃了命。便死身亡。。问甚您钢刀下烂朽带云：割舍了讹言讹语。抗敕违宣。。怕甚末金瓜下碎首带云：既为臣子。怎敢将主所杀。。我将这行仁慈有道礼忒忠孝的申生我委实下不得手。
尾
作者：狄君厚
朝代：元
体裁：曲

太子呵你若是报不得母雪不得兄你便空破了国。若是借不得母埋不得儿我便是自丧了家。你若是雪不得冤报不得恨则恁地空干罢。太子呵你便是治不得国我便是齐不得家。吡枉教人唾骂杀一行下。
尾
作者：狄君厚
朝代：元
体裁：曲

跳出那兴废利名场。做一个用舍行藏客。孔子道。危行言逊免害。不得中行而与之。必也狂狷进退乎哉。净旦云了：见如今您晋朝中祸已成胎。少不得惹起场干戈横祸灾。云了：我想这千尺月台。恁时节撇在九霄云外。净云了：我道来。去了这晋朝臣您可索堤备着楚兵来下。
快活三
作者：狄君厚
朝代：元
体裁：曲

想我着十才来涧底下。割得来与他家。烧得来半熟荒用手来拿。早是我涩奈无收煞。
感皇恩
作者：狄君厚
朝代：元
体裁：曲

呀。諕的我魂魄悠悠。不堤防有人随后。嗨太子命难逃。微臣也身难�。那贼汉怒难收。太子云了：都是贼子奏。奏得您继母焦。焦得您父王愁。
收尾
作者：狄君厚
朝代：元
体裁：曲

不争你个晋文公烈火把功臣尽。枉惹得万万载朝廷议论。常想赵盾捧车轮。也不似你个当今帝主狠。
新水令·別來雙鬢已刁騷，綺羅叢夢中頻到。思前日，值今宵，絡緯芭蕉，
作者：狄君厚
朝代：元

偏恁感懷抱。
新水令·别来双鬓已刁骚，绮罗丛梦中频到。思前日，值今宵，络纬芭蕉，
作者：狄君厚
朝代：元

偏恁感怀抱。
晉文公火燒介子推·三煞
作者：狄君厚
朝代：元

今世裡父賢子不孝，子孝父不達。這的是父不父、子不子，傷廠風化。我如今有兒無兒皆如此，（太子云了）（正末唱）你今日有爺無爺爭甚那！謝楚大夫相提拔，太子為晉唐枝葉，皆是你齊楚根芽。
晉文公火燒介子推·上小樓
作者：狄君厚
朝代：元

我則見扯劍出匣，他便揪住頭髮，吃察刀過處頭落地。苦痛天那！（帶雲）你好是下得呵，兒呵，（唱）好兒今日個不尋思，就、就死擎王保，（太子云）（正末唱）顯得臣也，忠心扶你晉朝天下。
晉文公火燒介子推·中呂/粉蝶兒
作者：狄君厚
朝代：元

活計生涯，遣僕男一梨兩耙，落得個任逍遙散誕行達。背一張琴，攜一壺酒，訪友在山間林下。今日還家，想著我出朝進那場驚怕。（正末雲）孔子云：邦有道則知，邦無道則愚。其知可及也．其愚不可及也。信有之也。（唱）。
晉文公火燒介子推·么篇
作者：狄君厚
朝代：元

你沒兒待怎生，我絕嗣待怎麼？孩兒今日救了儲君，替了親爺，他須是為國於家。（旦哭，做住）（正末唱）不爭你舉哀聲，敢把咱全家誅殺。君上，小可題起那驪姬，怕那不怕？。
晉文公火燒介子推·么篇
作者：狄君厚
朝代：元

為那嬌態，有些顏色，選入宮來。把那蠆盆深埋，銅柱牢栽，酒池鐫開，肉林安排，損害人材，食啖嬰孩，引的四海兵來，戈戟無該。想著紂王興衰，我王裁劃，則為摘星樓把山河敗壞。（帶雲）陛下，（唱）修甚麼望月臺？（駕雲了）（正末唱）戊午日兵來，甲子日成災。皆因那姜太公妙策奇材，臨時間血浸朝歌壞，把座摘星樓變做塵埃。武王伐紂功勞大，一來是神天保護，一來是天地裁排。
晉文公火燒介子推·二煞
作者：狄君厚
朝代：元

太子呵，想必那春申君抬舉你，（太子云了）（正末唱）你見那孟嘗君隨順他。若是君權向那客舍裡權安插，俺便似山川困虎生剛巨，（太子云）（正末唱）你便似淺水蛟龍奮爪牙。（太子云了）（正末唱）怎肯教驪姬賊子請了天下。太子呵，直等的先皇晏駕，那其間便起征伐。
晉文公火燒介子推·仙呂/賞花時
作者：狄君厚
朝代：元

母親道奉帝臨朝一世榮，背母歸山博個萬代名。家中萬事無牽掛，則今日便登程。（卜兒雲了）（正末唱）遙望著翠巍巍綿山峻嶺，（卜兒雲）（正末唱）您孩兒鴉揹著母親行。
晉文公火燒介子推·仙呂）【點絳唇
作者：狄君厚
朝代：元

我想今日人才，各居朝代，為臣宰。怕不都立在舜殿堯階，一個個將古聖風俗壞。
晉文公火燒介子推·六么序
作者：狄君厚
朝代：元

每日將生靈害，每日把筵宴開。微子、箕子、比干這三人諫在金階。諫不從也，微子便走去西伯，箕子在宮苑塵埃，把那比干腹教刀刃分開。磣可可活把心肝摘，血濯濯的苦痛傷懷，驗三毛七孔真如在。妲己早歡娛滿面，紂王早喜笑盈腮。（駕雲了）（正末唱）。
晉文公火燒介子推·南呂/一枝花
作者：狄君厚
朝代：元

致令得申生遭罪囚，逼臨得重耳私奔走。雖然是驪皇后生嫉妒，哎，你個晉大子也合問緣由。您肯分解個恩仇，賜朝典他甘心受，料東宮一命休。則是刎頸交傷身，難不了這短劍白練藥酒。
晉文公火燒介子推·喜春來
作者：狄君厚
朝代：元

你今日修文治國平天下，你如今待演武安邦定殺伐。兒呵，你如今修文演武未通達。（帶雲）罷，罷，至如你便不成呵，（唱）似我也退朝，準肯將你貨與帝王家？。
晉文公火燒介子推·四塊玉
作者：狄君厚
朝代：元

我從來是個奉善人，那裡有殺人的手？竹節也似聖旨催怎敢遲留！至如東宮合死呵，也不合教這明晃晃短劍下亡。（覷砌末，雲）若要個完全的屍首，（唱）則合教這長挽挽白練休，（覷砌末，雲）太子呵。（唱）你能可眼睜睜服藥酒？。
晉文公火燒介子推·天下樂
作者：狄君厚
朝代：元

今日待動土興工七十利開，但用的民夫，將百姓差，題起來痛傷情老臣心內駭。不爭宮殿上太極宮，不爭臺修成雲月臺，臣則怕引得禍從天上來。
晉文公火燒介子推·寄生草
作者：狄君厚
朝代：元

百姓每如何敢賣，官司也不敢買。（駕雲了）（正末唱）揀人家高梁大廈渾成壞，問甚末聖壇佛堂從頭兒拆，將他那皇宮內苑從新蓋。告大王，恁時節龍樓鳳閣已成功，待怎麼到如今雕欄玉砌今何在？。
晉文公火燒介子推·小桃紅
作者：狄君厚
朝代：元

小人向虎狼叢裡過了三旬，每日負力擔柴薪，教俺稚子山妻得安遁。（駕雲了）（正末唱）我不知你笑那深山裡玉堂臣，他向那濃煙烈焰裡成灰燼。（駕雲了）（正末唱）為甚俺這樵夫得脫身無事？他皇天有信，從來不負俺這苦辛人。
晉文公火燒介子推·尾
作者：狄君厚
朝代：元

你今日道屠殺他這太子不怕難合，（帶雲）上天生我，上天死我，君王何不可。（唱）我怕甚伏侍君正不到頭。哎，眾公卿，眾宰侯，別人有傢俬不能勾，有妻男不能守，有功名不能就。宰輔臣僚冒支請受，臣道君昏怎生不奏？驪後心毒，獻公出醜。殺的是玉葉金枝，有好榆柳，將鳳子龍孫，不如豬狗。你等蒼生，真乃禽獸。我已過三十不為夭壽，為主忠心，死而甘受。我博一個萬載青名，煞強如教萬民咒。（帶雲）我如今棄了身，棄了命，便死身亡。（唱）問甚您鋼刀下爛朽！（帶雲）割捨了訛言課語，抗敕違宣，（唱）怕甚末金瓜下碎首！（帶雲）既為臣子，怎敢將主所殺。我將這行仁慈、有道理、忒忠孝的申生，我委實下不得手！。
晉文公火燒介子推·尾
作者：狄君厚
朝代：元

跳出那興廢利名場，做一個用舍行藏客。孔子道：危行言遜免害，不得中行而與之，必也狂狷進退乎哉！（淨旦雲了）（正末唱）見如今您晉朝中禍已成胎，少不得惹起場干戈橫禍災。（雲了）（正末唱）我想這於尺月臺，恁時節撇在九霄雲外。（淨雲了）（正末唱）我道來，去了這晉朝臣，您可索提備著楚兵來。（下）。
晉文公火燒介子推·快活三
作者：狄君厚
朝代：元

想我著適才來澗底一下，割得來與他家。燒得來半熟，慌用手來拿，早是我澀奈無收煞。（太子云了）（正末唱）。
晉文公火燒介子推·感皇恩
作者：狄君厚
朝代：元

呀，唬的我魂魄悠悠，不提防有人隨後。嗨，太子命難逃，微臣也身難躲，那賊漢怒難收。（太子云了）（正末唱）都是賊子奏，奏得您繼母焦，焦得您父王愁。
晉文公火燒介子推·採茶歌
作者：狄君厚
朝代：元

你道他下場頭，怎干休？太子呵，則除你一心分破帝王憂。古往今來雖是有，冤冤相報何時休！。
晉文公火燒介子推·收尾
作者：狄君厚
朝代：元

不爭你個晉文公烈火把功臣盡，枉惹得萬萬載朝廷議論。常想趙盾捧車輪，也不似你個當今帝王狠。
晉文公火燒介子推·朝天子
作者：狄君厚
朝代：元

百忙裡讓咱，猛然的見他，不由我吃忒忒心頭怕。（太子云了）（正末唱）太子問臣聲喚做其那，有幾處熱癤壞瘡發。（太子云了）（正末唱）微臣裡忍痛難禁，聲疼不罷，（太子云了）（正末唱）太子呵，臣這疼痛如刀扎。（太子云了）（正末唱）你又待損剮、損剮些肉咱。（太子云了）（正末唱）你直待咽咬煞微臣罷。
晉文公火燒介子推·梁州第七
作者：狄君厚
朝代：元

前家兒功番成罪累，後堯婆恩變為仇。從古至今，前家後繼從來有，似這驪後一計，國舅鋪謀，暗存著燕侶鶯儔，可持請佃他鳳閣龍樓。送的個前家兒惹罪遭殃，搬得個親夫主出乖弄醜，都是後堯婆私事公仇。國舅、太后，君王行兩三遍題名兒奏，著自家自等候。交武士金瓜列在我這腦背後，我如何不敢承頭？。
晉文公火燒介子推·油葫蘆
作者：狄君厚
朝代：元

二太子要尋上天梯將雲月摘，上青霄可無大才。娘娘啊，便怎能夠挽蟾宮攀折得桂枝來？（帶雲）晉朝宮室蓋不得。（駕雲了）（正末雲）陛下，不可。（唱）枉了乘船用車把磚石載，枉廠梁山選木將園林採。石包成千尺臺，磚砌就五丈階。為甚咱晉朝中宮殿難修蓋？子那深山裡摧殘棟樑材。
晉文公火燒介子推·煞尾
作者：狄君厚
朝代：元

太子呵，你若是報不得母、雪不得兄，你便空破了國。我若是借不得母、埋不得兒，我便是白喪了家。你若是雪不得冤、報不得恨，則恁地空幹罷！太子呵，你便是治不得國，我便是齊不得家，吡，枉教人唾罵殺。
晉文公火燒介子推·牧羊關
作者：狄君厚
朝代：元

他父親牽腸肚，咱兩個可費口？他子父母更歹殺呵痛關著骨肉，待將他摘膽剜心，怎做的不傷懷袖？觸突著皇后合依平論，冒突著天子何問緣由。傷毒著宮婢非為罪。藥殺神獒直甚狗！。
晉文公火燒介子推·牧羊關
作者：狄君厚
朝代：元

將太子待放來如何放？教太子待走來如何走？臣若壞了太子呵，教這潑宮奴萬載名留。若不教太子短劍下身亡，微臣便索金瓜下命休。太子今日青天上遭罪死，若黃泉下不可結冤仇。（太子云了）（正末唱）那壁是聖旨難推怨，微臣這壁官差不自由。
晉文公火燒介子推·禿廝兒
作者：狄君厚
朝代：元

您這火林外前後有軍，深山裡進退無門。他道是向火坑中自喪身，更休想臥高冢麒麟。（駕雲了）（正末唱）。
晉文公火燒介子推·紅繡鞋
作者：狄君厚
朝代：元

受了他五七日心驚膽怕，不似這兩三程行得人力盡身乏，（太子云了）（正末唱）望見兀那野煙起處有人家。（帶雲）太子共我絕糧三日，我每日割著身上肉，推做山林內拾得野物肉，與太子充飢，他有一日為君呵，（唱）至如他心虧負我，我須是割股勸著他。（太子云了）（到山中了）（正末唱）深山裡絕餓殺。
晉文公火燒介子推·紫花兒序
作者：狄君厚
朝代：元

紅紅的星飛迸散，騰騰的焰接林梢，烘烘的火閉了山門。煙驚了七魄，火唬了三魂。不付能這性命得安存，多謝了煙火神靈搭救了人。慚愧呵，險些兒有家難奔，盡都是火嶺煙嵐，望不見水館山村。
晉文公火燒介子推·罵玉郎
作者：狄君厚
朝代：元

聽太子從頭兒說開無虛謬，元來是爭社稷結冤仇。則是這三人定的計策，臣也都參透。是君王傳的聖旨，驪後定的見識，是賊子施的機彀。（淨雲了）（正末慌聽了）（唱）。
晉文公火燒介子推·耍孩兒
作者：狄君厚
朝代：元

哭啼啼訴不盡別離話，（太子云了）（正末唱）你與我疾忙上馬。你一程程乘騎去他邦，我則索慢慢的步石自還家。他那裡傷心去路何時盡，我這裡含恨歸程知他幾日是家。（太子云了）（正末唱）赤緊的您父子無投機活，可知道風雲氣少，那裡問兒女情多！。
晉文公火燒介子推·聖藥王
作者：狄君厚
朝代：元

那老兒過六旬，近七旬，他道是老而不死是何人。你道他性子狠，意氣嗔，見如今抱黃蘆肢體做灰塵，可知、可知有甚吃火不燒身！。
晉文公火燒介子推·調笑令
作者：狄君厚
朝代：元

柴林下那個宰臣，教火燒了身，兀的不辛苦殺凌煙閣上人。（駕雲了）（正末唱）我道來呵，道他親孩兒替死向鋼刀下刎，他血瀝割股焚身。封官時宰相每若議論，則封個完體將軍。
晉文公火燒介子推·越調/鬥鵪鶉
作者：狄君厚
朝代：元

焰騰騰火起紅霞，黑洞洞煙飛墨雲，鬧垓垓火塊縱橫，急穰穰煙煤亂滾，悄蹙蹙火巷外潛藏，古爽爽煙峽內側隱。我則見煩煩的煙氣燻，紛紛的火焰噴。急煎煎地火燎心焦，密匝匝煙屯峪門。
晉文公火燒介子推·迎仙客
作者：狄君厚
朝代：元

他道認得咱，不知是準那？（做見科了）（唱）臣道是淮家個客人，元來卻足殿下。（重耳做見科）（正末唱）小太子若是但躬身，微臣便該萬剮。（重耳做起了）（正末雲）東宮安在。（重耳雲了）（正末打悲了，唱）東宮元來自刎升遐，晉天子呵，全不怕萬載人民罵。
晉文公火燒介子推·那吒令
作者：狄君厚
朝代：元

百姓海怒嫉能妒色，損臣僚重宰；力假三市諸侯恨荒淫好色，布八方四海；史官每罵輕賢重色，傳千年萬載。那其間正值著譏歲時，凶年代，普天下並役個差。
晉文公火燒介子推·醉春風
作者：狄君厚
朝代：元

我如今耳淨勝如聾，眼明渾似瞎。我便有那論邦辯國的巧舌頭，則不如妝做個啞、啞、啞、啞。將書劍收拾，素琴抬起，劍匣高掛。
晉文公火燒介子推·醉高歌
作者：狄君厚
朝代：元

行路途劫劫巴巴，耽悽楚消消灑灑。頭直上風雪紛紛下咱兩個凍不煞多應餓殺。
晉文公火燒介子推·鬼三臺
作者：狄君厚
朝代：元

颼颼的的狂風徹，將密匝匝山圍盡，猛一陣煤撲人生煙嗆人。風捲洩蕩起灰塵，火焰紅如絳雲。漚漚煙燻的兩輪日月昏，刮刮的火煉的一合天地分。補氤氳兔走被煙迷，忒楞楞撲飛禽被那火淋。（駕雲了）（正末唱）。
晉文公火燒介子推·鵲踏枝
作者：狄君厚
朝代：元

比及壘起基階，立起梁材，百姓每凍餓死的屍骸，成山握蓋。那座摘早樓興工了數載，不曾動分毫府庫資財。
晋文公火烧介子推·三煞
作者：狄君厚
朝代：元

今世里父贤子不孝，子孝父不达。
这的是父不父、子不子，伤厂风化。
我如今有儿无儿皆如此，（太子云了）（正末唱）你今日有爷无爷争甚那！谢楚大夫相提拔，太子为晋唐枝叶，皆是你齐楚根芽。
晋文公火烧介子推·上小楼
作者：狄君厚
朝代：元

我则见扯剑出匣，他便揪住头发，吃察刀过处头落地。
苦痛天那！（带云）你好是下得呵，儿呵，（唱）好儿今日个不寻思，就、就死擎王保，（太子云）（正末唱）显得臣也，忠心扶你晋朝天下。
晋文公火烧介子推·中吕/粉蝶儿
作者：狄君厚
朝代：元

活计生涯，遣仆男一梨两耙，落得个任逍遥散诞行达。
背一张琴，携一壶酒，访友在山间林下。
今日还家，想着我出朝进那场惊怕。
（正末云）孔子云：邦有道则知，邦无道则愚。
其知可及也．其愚不可及也。
信有之也。
（唱）。
晋文公火烧介子推·二煞
作者：狄君厚
朝代：元

太子呵，想必那春申君抬举你，（太子云了）（正末唱）你见那孟尝君随顺他。
若是君权向那客舍里权安插，俺便似山川困虎生刚巨，（太子云）（正末唱）你便似浅水蛟龙奋爪牙。
（太子云了）（正末唱）怎肯教骊姬贼子请了天下。
太子呵，直等的先皇晏驾，那其间便起征伐。
晋文公火烧介子推·仙吕/赏花时
作者：狄君厚
朝代：元

母亲道奉帝临朝一世荣，背母归山博个万代名。
家中万事无牵挂，则今日便登程。
（卜儿云了）（正末唱）遥望着翠巍巍绵山峻岭，（卜儿云）（正末唱）您孩儿鸦背着母亲行。
晋文公火烧介子推·仙吕）【点绛唇
作者：狄君厚
朝代：元

我想今日人才，各居朝代，为臣宰。
怕不都立在舜殿尧阶，一个个将古圣风俗坏。
晋文公火烧介子推·六幺序
作者：狄君厚
朝代：元

每日将生灵害，每日把筵宴开。
微子、箕子、比干这三人谏在金阶。
谏不从也，微子便走去西伯，箕子在宫苑尘埃，把那比干腹教刀刃分开。
碜可可活把心肝摘，血濯濯的苦痛伤怀，验三毛七孔真如在。
妲己早欢娱满面，纣王早喜笑盈腮。
（驾云了）（正末唱）。
晋文公火烧介子推·南吕/一枝花
作者：狄君厚
朝代：元

致令得申生遭罪囚，逼临得重耳私奔走。
虽然是骊皇后生嫉妒，哎，你个晋大子也合问缘由。
您肯分解个恩仇，赐朝典他甘心受，料东宫一命休。
则是刎颈交伤身，难不了这短剑白练药酒。
晋文公火烧介子推·喜春来
作者：狄君厚
朝代：元

你今日修文治国平天下，你如今待演武安邦定杀伐。
儿呵，你如今修文演武未通达。
（带云）罢，罢，至如你便不成呵，（唱）似我也退朝，准肯将你货与帝王家？。
晋文公火烧介子推·四块玉
作者：狄君厚
朝代：元

我从来是个奉善人，那里有杀人的手？竹节也似圣旨催怎敢迟留！至如东宫合死呵，也不合教这明晃晃短剑下亡。
（觑砌末，云）若要个完全的尸首，（唱）则合教这长挽挽白练休，（觑砌末，云）太子呵。
（唱）你能可眼睁睁服药酒？。
晋文公火烧介子推·圣药王
作者：狄君厚
朝代：元

那老儿过六旬，近七旬，他道是老而不死是何人。
你道他性子狠，意气嗔，见如今抱黄芦肢体做灰尘，可知、可知有甚吃火不烧身！。
晋文公火烧介子推·天下乐
作者：狄君厚
朝代：元

今日待动土兴工七十利开，但用的民夫，将百姓差，题起来痛伤情老臣心内骇。
不争宫殿上太极宫，不争台修成云月台，臣则怕引得祸从天上来。
晋文公火烧介子推·寄生草
作者：狄君厚
朝代：元

百姓每如何敢卖，官司也不敢买。
（驾云了）（正末唱）拣人家高梁大厦浑成坏，问甚末圣坛佛堂从头儿拆，将他那皇宫内苑从新盖。
告大王，恁时节龙楼凤阁已成功，待怎么到如今雕栏玉砌今何在？。
晋文公火烧介子推·小桃红
作者：狄君厚
朝代：元

小人向虎狼丛里过了三旬，每日负力担柴薪，教俺稚子山妻得安遁。
（驾云了）（正末唱）我不知你笑那深山里玉堂臣，他向那浓烟烈焰里成灰烬。
（驾云了）（正末唱）为甚俺这樵夫得脱身无事？他皇天有信，从来不负俺这苦辛人。
晋文公火烧介子推·尾
作者：狄君厚
朝代：元

你今日道屠杀他这太子不怕难合，（带云）上天生我，上天死我，君王何不可。
（唱）我怕甚伏侍君正不到头。
哎，众公卿，众宰侯，别人有家私不能勾，有妻男不能守，有功名不能就。
宰辅臣僚冒支请受，臣道君昏怎生不奏？骊后心毒，献公出丑。
杀的是玉叶金枝，有好榆柳，将凤子龙孙，不如猪狗。
你等苍生，真乃禽兽。
我已过三十不为夭寿，为主忠心，死而甘受。
我博一个万载青名，煞强如教万民咒。
（带云）我如今弃了身，弃了命，便死身亡。
（唱）问甚您钢刀下烂朽！（带云）割舍了讹言课语，抗敕违宣，（唱）怕甚末金瓜下碎首！（带云）既为臣子，怎敢将主所杀。
我将这行仁慈、有道理、忒忠孝的申生，我委实下不得手！。
晋文公火烧介子推·尾
作者：狄君厚
朝代：元

跳出那兴废利名场，做一个用舍行藏客。
孔子道：危行言逊免害，不得中行而与之，必也狂狷进退乎哉！（净旦云了）（正末唱）见如今您晋朝中祸已成胎，少不得惹起场干戈横祸灾。
（云了）（正末唱）我想这于尺月台，恁时节撇在九霄云外。
（净云了）（正末唱）我道来，去了这晋朝臣，您可索提备着楚兵来。
（下）。
晋文公火烧介子推·幺篇
作者：狄君厚
朝代：元

为那娇态，有些颜色，选入宫来。
把那虿盆深埋，铜柱牢栽，酒池镌开，肉林安排，损害人材，食啖婴孩，引的四海兵来，戈戟无该。
想着纣王兴衰，我王裁划，则为摘星楼把山河败坏。
（带云）陛下，（唱）修甚么望月台？（驾云了）（正末唱）戊午日兵来，甲子日成灾。
皆因那姜太公妙策奇材，临时间血浸朝歌坏，把座摘星楼变做尘埃。
武王伐纣功劳大，一来是神天保护，一来是天地裁排。
晋文公火烧介子推·幺篇
作者：狄君厚
朝代：元

你没儿待怎生，我绝嗣待怎么？孩儿今日救了储君，替了亲爷，他须是为国于家。
（旦哭，做住）（正末唱）不争你举哀声，敢把咱全家诛杀。
君上，小可题起那骊姬，怕那不怕？。
晋文公火烧介子推·快活三
作者：狄君厚
朝代：元

想我着适才来涧底一下，割得来与他家。
烧得来半熟，慌用手来拿，早是我涩奈无收煞。
（太子云了）（正末唱）。
晋文公火烧介子推·感皇恩
作者：狄君厚
朝代：元

呀，唬的我魂魄悠悠，不提防有人随后。
嗨，太子命难逃，微臣也身难躲，那贼汉怒难收。
（太子云了）（正末唱）都是贼子奏，奏得您继母焦，焦得您父王愁。
晋文公火烧介子推·收尾
作者：狄君厚
朝代：元

不争你个晋文公烈火把功臣尽，枉惹得万万载朝廷议论。
常想赵盾捧车轮，也不似你个当今帝王狠。
晋文公火烧介子推·朝天子
作者：狄君厚
朝代：元

百忙里让咱，猛然的见他，不由我吃忒忒心头怕。
（太子云了）（正末唱）太子问臣声唤做其那，有几处热疖坏疮发。
（太子云了）（正末唱）微臣里忍痛难禁，声疼不罢，（太子云了）（正末唱）太子呵，臣这疼痛如刀扎。
（太子云了）（正末唱）你又待损剐、损剐些肉咱。
（太子云了）（正末唱）你直待咽咬煞微臣罢。
晋文公火烧介子推·梁州第七
作者：狄君厚
朝代：元

前家儿功番成罪累，后尧婆恩变为仇。
从古至今，前家后继从来有，似这骊后一计，国舅铺谋，暗存着燕侣莺俦，可持请佃他凤阁龙楼。
送的个前家儿惹罪遭殃，搬得个亲夫主出乖弄丑，都是后尧婆私事公仇。
国舅、太后，君王行两三遍题名儿奏，着自家自等候。
交武士金瓜列在我这脑背后，我如何不敢承头？。
晋文公火烧介子推·油葫芦
作者：狄君厚
朝代：元

二太子要寻上天梯将云月摘，上青霄可无大才。
娘娘啊，便怎能够挽蟾宫攀折得桂枝来？（带云）晋朝宫室盖不得。
（驾云了）（正末云）陛下，不可。
（唱）枉了乘船用车把砖石载，枉厂梁山选木将园林采。
石包成千尺台，砖砌就五丈阶。
为甚咱晋朝中宫殿难修盖？子那深山里摧残栋梁材。
晋文公火烧介子推·煞尾
作者：狄君厚
朝代：元

太子呵，你若是报不得母、雪不得兄，你便空破了国。
我若是借不得母、埋不得儿，我便是白丧了家。
你若是雪不得冤、报不得恨，则恁地空干罢！太子呵，你便是治不得国，我便是齐不得家，吡，枉教人唾骂杀。
晋文公火烧介子推·牧羊关
作者：狄君厚
朝代：元

他父亲牵肠肚，咱两个可费口？他子父母更歹杀呵痛关着骨肉，待将他摘胆剜心，怎做的不伤怀袖？触突着皇后合依平论，冒突着天子何问缘由。
伤毒着宫婢非为罪。
药杀神獒直甚狗！。
晋文公火烧介子推·牧羊关
作者：狄君厚
朝代：元

将太子待放来如何放？教太子待走来如何走？臣若坏了太子呵，教这泼宫奴万载名留。
若不教太子短剑下身亡，微臣便索金瓜下命休。
太子今日青天上遭罪死，若黄泉下不可结冤仇。
（太子云了）（正末唱）那壁是圣旨难推怨，微臣这壁官差不自由。
晋文公火烧介子推·秃厮儿
作者：狄君厚
朝代：元

您这火林外前后有军，深山里进退无门。
他道是向火坑中自丧身，更休想卧高冢麒麟。
（驾云了）（正末唱）。
晋文公火烧介子推·紫花儿序
作者：狄君厚
朝代：元

红红的星飞迸散，腾腾的焰接林梢，烘烘的火闭了山门。
烟惊了七魄，火唬了三魂。
不付能这性命得安存，多谢了烟火神灵搭救了人。
惭愧呵，险些儿有家难奔，尽都是火岭烟岚，望不见水馆山村。
晋文公火烧介子推·红绣鞋
作者：狄君厚
朝代：元

受了他五七日心惊胆怕，不似这两三程行得人力尽身乏，（太子云了）（正末唱）望见兀那野烟起处有人家。
（带云）太子共我绝粮三日，我每日割着身上肉，推做山林内拾得野物肉，与太子充饥，他有一日为君呵，（唱）至如他心亏负我，我须是割股劝着他。
（太子云了）（到山中了）（正末唱）深山里绝饿杀。
晋文公火烧介子推·耍孩儿
作者：狄君厚
朝代：元

哭啼啼诉不尽别离话，（太子云了）（正末唱）你与我疾忙上马。
你一程程乘骑去他邦，我则索慢慢的步石自还家。
他那里伤心去路何时尽，我这里含恨归程知他几日是家。
（太子云了）（正末唱）赤紧的您父子无投机活，可知道风云气少，那里问儿女情多！。
晋文公火烧介子推·调笑令
作者：狄君厚
朝代：元

柴林下那个宰臣，教火烧了身，兀的不辛苦杀凌烟阁上人。
（驾云了）（正末唱）我道来呵，道他亲孩儿替死向钢刀下刎，他血沥割股焚身。
封官时宰相每若议论，则封个完体将军。
晋文公火烧介子推·越调/斗鹌鹑
作者：狄君厚
朝代：元

焰腾腾火起红霞，黑洞洞烟飞墨云，闹垓垓火块纵横，急穰穰烟煤乱滚，悄蹙蹙火巷外潜藏，古爽爽烟峡内侧隐。
我则见烦烦的烟气熏，纷纷的火焰喷。
急煎煎地火燎心焦，密匝匝烟屯峪门。
晋文公火烧介子推·迎仙客
作者：狄君厚
朝代：元

他道认得咱，不知是准那？（做见科了）（唱）臣道是淮家个客人，元来却足殿下。
（重耳做见科）（正末唱）小太子若是但躬身，微臣便该万剐。
（重耳做起了）（正末云）东宫安在。
（重耳云了）（正末打悲了，唱）东宫元来自刎升遐，晋天子呵，全不怕万载人民骂。
晋文公火烧介子推·那咤令
作者：狄君厚
朝代：元

百姓海怒嫉能妒色，损臣僚重宰；力假三市诸侯恨荒淫好色，布八方四海；史官每骂轻贤重色，传千年万载。
那其间正值着讥岁时，凶年代，普天下并役个差。
晋文公火烧介子推·醉春风
作者：狄君厚
朝代：元

我如今耳净胜如聋，眼明浑似瞎。
我便有那论邦辩国的巧舌头，则不如妆做个哑、哑、哑、哑。
将书剑收拾，素琴抬起，剑匣高挂。
晋文公火烧介子推·醉高歌
作者：狄君厚
朝代：元

行路途劫劫巴巴，耽凄楚消消洒洒。
头直上风雪纷纷下咱两个冻不煞多应饿杀。
晋文公火烧介子推·采茶歌
作者：狄君厚
朝代：元

你道他下场头，怎干休？太子呵，则除你一心分破帝王忧。
古往今来虽是有，冤冤相报何时休！。
晋文公火烧介子推·骂玉郎
作者：狄君厚
朝代：元

听太子从头儿说开无虚谬，元来是争社稷结冤仇。
则是这三人定的计策，臣也都参透。
是君王传的圣旨，骊后定的见识，是贼子施的机彀。
（净云了）（正末慌听了）（唱）。
晋文公火烧介子推·鬼三台
作者：狄君厚
朝代：元

飕飕的的狂风彻，将密匝匝山围尽，猛一阵煤扑人生烟呛人。
风卷泄荡起灰尘，火焰红如绛云。
沤沤烟熏的两轮日月昏，刮刮的火炼的一合天地分。
补氤氲兔走被烟迷，忒楞楞扑飞禽被那火淋。
（驾云了）（正末唱）。
晋文公火烧介子推·鹊踏枝
作者：狄君厚
朝代：元

比及垒起基阶，立起梁材，百姓每冻饿死的尸骸，成山握盖。
那座摘早楼兴工了数载，不曾动分毫府库资财。
普天乐
作者：狄君厚
朝代：元
体裁：曲

出为将便是镇华夷。入为相居朝鸾驾。镇华夷呵便似挟太山以超北海。朝鸾驾呵便索待漏院久立东华。假若封加你官位高。至如升迁得你功劳大。刬地索招罪招殃添惊怕。儿呵则不如无是无非且做庄家。外云了：这的是送的你荣华富贵。外云：兀的是还你魂的高车驷马。云了那的是取你命的大纛高牙。
朝天子
作者：狄君厚
朝代：元
体裁：曲

百忙里让咱。猛然的见他。不由我吃忒忒心头怕。太子云了：太子问臣声唤做甚那。有几处热疖［⿸疒⿳⺲⺢�］疮发云了：。微臣里忍痛难禁。声疼不罢。太子云住：太子呵臣这疼痛如刀刃扎。太子云了：你又待损剐。损剐些肉咱。云了你直待咽咬煞微臣罢。
梁州
作者：狄君厚
朝代：元
体裁：曲

前家儿功番成罪累。后尧婆恩变为仇。从古至今前家后继从来有。似这骊后定计。国舅铺谋。暗存着燕侣莺俦。可持请佃他凤阁龙楼。送的个前家儿惹罪遭殃。搬得个亲夫主出乖弄丑。都是后尧婆私事公仇。国舅。太后。君王行两三遍题名儿奏。着自家自等候。教武士金瓜列在我这脑背后。我如何不敢承头。
油葫芦
作者：狄君厚
朝代：元
体裁：曲

三太子□□上□□将云月摘。上青霄可无大才。娘娘啊便怎能够挽蟾宫攀折得桂枝来云：晋朝宫室盖不得。驾云了：云：陛下。不呵□□乘舡用车把砖石载。枉了梁山选木将园林采。石包成千尺□。砖砌就五丈街。为甚咱晋朝中宫殿难修盖。□□□□□□□栋梁材。
混江龙
作者：狄君厚
朝代：元
体裁：曲

当日个高辛氏举八元八恺。慎徽五典五惇哉。今日父子无义慈情分。兄弟丧恭友心坏。则为五教不明生仇恨。致令得四时失序降民灾。今日父子无高低悦顺。兄弟无上下和谐。臣宰与君王主事。君王信骊后支□。大太子申生软弱。小太子重耳囊揣。毒性子奚齐如蛇蠍。很心肠卓子似狼豺。爱的是为云长子。宠的是爱月婴孩。却正是农忙耕种。百忙里官急科差。割舍了我当忠谏。取奏天裁。我这里整朝章秉象简端居于相位中。我与你出班部上瑶阶。赴丹墀直望着君□□皆因朝中肱股。托赖着□胜□□元首明哉。
牧羊关
作者：狄君厚
朝代：元
体裁：曲

他父亲牵肠肚。咱两个哥废口。他子父每更歹杀呵痛关着骨肉。待将他摘胆剜心。怎做的不伤怀袖。触突着皇后合依平论。冒突着天子合问缘由。伤毒着宫婢非为罪。药煞神獒直甚狗。
牧羊关
作者：狄君厚
朝代：元
体裁：曲

将太子待放来如何放。教太子待走来如何走。臣若坏了太子呵教这泼宫奴万载名留。若不教太子短剑下身亡。微臣便索金瓜下命休。太子今日青天上遭罪死。若到黄泉下不可结冤仇。太子云了：那壁是〇〇难推怨。微臣这壁官差不自由。
甜水令·世态浮沉，年光迅速，人情颠倒。无计觅黄鹤，有一日旧迹重寻，
作者：狄君厚
朝代：元

兰舟再买，吴姬还约，安排着十万缠腰。
甜水令·世態浮沉，年光迅速，人情顛倒。無計覓黃鶴，有一日舊跡重尋，
作者：狄君厚
朝代：元

蘭舟再買，吳姬還約，安排著十萬纏腰。
离亭宴煞·珠帘十里春光早，梁尘满座歌声绕，形胜地须教玩饱。斜日汴
作者：狄君厚
朝代：元

堤行，暖风花市饮，细雨芜城眺。
不拘束越锦袍，无言责乌纱帽。
到处里疏狂落魄。
知时务有谁如？揽风情似咱少。
秃厮儿
作者：狄君厚
朝代：元
体裁：曲

您这火林外前后有军。深山里进退无门。他道是向火坑中自丧身。更休想。卧高冢麒麟。
紫花儿序
作者：狄君厚
朝代：元
体裁：曲

红红的星飞迸散。腾腾的焰接林梢。烘烘的火闭了山门。炯惊了七魄。火諕了三魂。不付能这性命得安存。多谢了烟火神灵搭救了人。惭愧呵险些儿有家难奔。尽都是火岭烟岚。望不见水馆山村。
红绣鞋
作者：狄君厚
朝代：元
体裁：曲

受了他五七日心惊胆怕。不似这两三程行得人力尽身乏。云了：望见兀那野烟起处有人家带云：太子共我绝粮三日。我每日割着身上肉。推做山林内拾得野物肉。与太子觉饿。他有一日为君呵。。至如我心亏负我。我须是割股劝着他。太子云了：到山中了深山里绝饿杀。
耍孩儿
作者：狄君厚
朝代：元
体裁：曲

哭啼啼诉不尽别离话。太子云了：你与我疾忙上马。你一程程乘骑去他邦。我则索慢慢的步�还家。他那里伤心去路何时尽。我这里含恨归程知他几日是家。太子云了：赤紧的您父子无投机话。可知道风云气少。那里问儿女情多。
调笑令
作者：狄君厚
朝代：元
体裁：曲

柴林下那个宰臣。教火烧了身。兀的不辛苦杀凌烟阁上人。云了：我道来呵道他亲孩儿替死向钢刀下刎。他血沥割股焚身。封官时宰相每若议论。则封个完体将军。
越调斗鹌鹑
作者：狄君厚
朝代：元
体裁：曲

焰腾腾火起红霞。黑洞洞烟飞墨云。闹垓垓火块纵横。急穰穰烟煤乱滚。悄蹙蹙火巷外潜藏。古爽爽烟峡内侧隐。我则见烦烦的烟气熏。纷纷的火焰喷。急煎煎地火燎心焦。密匝匝烟屯合峪门。
迎仙客
作者：狄君厚
朝代：元
体裁：曲

他道认得咱。不知是谁那。做见科了：臣道是谁家个客人元来却是殿下。做讲：小太子若是但躬身。微臣便该万剐。做起了：东宫安在。云了：打悲了：唱：东宫元来自刎升遐。晋天子呵全不怕万载人民骂。
那吒令
作者：狄君厚
朝代：元
体裁：曲

百姓每怒嫉能妒色。损臣僚重宰。力□三市诸侯恨荒淫好色。布八方四海。史官每骂轻贤重色。传千年万载。那其间正值着饥岁时。凶年代。普天下并役当差。
醉春风
作者：狄君厚
朝代：元
体裁：曲

我如今耳净胜如聋。眼明浑似瞎。我便有那论邦辩国的巧舌头。则不如妆做个哑。哑。哑。哑。将书剑收拾。素琴抬起。剑匣高挂。
醉高歌
作者：狄君厚
朝代：元
体裁：曲

行路途劫劫巴巴。耽悽楚消消洒洒。头直上风雪纷纷下。咱两个冻不煞多应饿杀。
采茶歌
作者：狄君厚
朝代：元
体裁：曲

你道他下场头。怎干休。太子呵则除你一心分破帝王忧。古往今来虽是有。冤冤相报何时休。
金蕉叶
作者：狄君厚
朝代：元
体裁：曲

小人怕不待信着口倾心告君。则恐怕触突着当今至尊云了：小人虽是个庄家汉。也省的些个小勾当。。止不过玉帛玄纁奉品。不似你晋国里招贤废人。
雙調·夜行船揚州憶舊
作者：狄君厚
朝代：元

憶昔揚州廿四橋，玉人何處也吹簫。絳燭燒春，金船吞月，良夜幾番歡笑。
離亭宴煞·珠簾十里春光早，梁塵滿座歌聲繞，形勝地須教玩飽。斜日汴
作者：狄君厚
朝代：元

堤行，暖風花市飲，細雨蕪城眺。不拘束越錦袍，無言責烏紗帽。到處裡疏狂落魄。知時務有誰如？攬風情似咱少。
風入松·東風楊柳舞長條，猶似學纖腰。牙檣錦纜無消耗，繁華去也難招。
作者：狄君厚
朝代：元

古渡漁歌隱隱，行宮菸草蕭蕭。
风入松·东风杨柳舞长条，犹似学纤腰。牙樯锦缆无消耗，繁华去也难招。
作者：狄君厚
朝代：元

古渡渔歌隐隐，行宫烟草萧萧。
骂玉郎
作者：狄君厚
朝代：元
体裁：曲

听太子从头儿说开无虚谬。元来是争社稷结冤仇。则是这三人定的计策臣也都参透。是君王传的圣旨。骊后定的见识。是贼子施的机彀。
鬼三台
作者：狄君厚
朝代：元
体裁：曲

飕飕的的狂风撤。将密匝匝山围尽。猛一阵煤扑人生烟抢人。风捲泄荡起灰尘。火焰红如绛云。［⿰⺡⿷匚⿱一又］［⿰⺡⿷匚⿱一又］烟熏的两轮日月昏。刮刮的火炼的一合天地地分。补氤氲兔走被烟迷。忒楞楞扑飞禽被那火淋。
鹊踏枝
作者：狄君厚
朝代：元
体裁：曲

比及垒起基阶。立起梁材。百姓每冻饿死的尸。成山握盖。那座摘星楼兴工了数载。不曾动分毫府库资财。
秋夜语萨生
作者：狄婉儿
朝代：元
体裁：古风

团团月桂满，蔼蔼秋兰芳。桂影天外飘，兰生王者香。贱躯入风尘，羞此兰桂芳。欢狎但下带，厌浥时沾裳。今君得君意，长愿侍君床。雉朝雊嘉树，鹁暮据盘桑。拟载指南车，相逢返北堂。共逐行云去，瞻望明星光。银灯漫绰约，玉佩解铿锵。脱此围鸾栖，盻彼远羊肠。行归作君妇，生死无相忘。
咏史
作者：独乐园主
朝代：元

三皇之前不可传，尧舜垂衣化自然。夏衰商败兵革起，征讨有罪非传贤。苍姬种德极深厚，历载八百何绵绵。孔丘孟轲不得位，唯有文字登书编；春秋笔削严一字，诛恶褒善持大权；丘明作传详本末，下迨战国何茫然。秦皇并吞六王毕，始废封建迷井田；功高自谓传万世，仁义不施徒托仙；东游弗返祖龙死，赤灵火德明中天。汉朝文景称至治，刑措可比成康前；无端杂用黄老术，是以未得称其全。王莽贼臣篡汉祚，赖有光武如周宣；云台名将应列宿，婉婉良策扶戎轩；绝胜高祖醢彭越，可比周召终天年。崇儒往谒曲阜庙，典章灿灿罗星躔；后人不省创业苦，宠任阉宦皆貂蝉；西园粥爵诚可耻，党锢忠士灾何延。一朝曹氏帝称魏，铜驼荆棘生荒烟；关张早死后主弱，典午自帝开坤埏。五胡云扰乱中国，五马南渡何翩翩。六朝兴废有得失，岂知合并归杨坚；琼花城里建宫阙，汴河春水浮龙船。乱离思治否复泰，唐室高祖催飞骞；秦王神武不可及，遂承天祚传高玄。大纲不正有惭色，我尝抚卷思其渊。纷纷女祸握神器，扰扰藩镇横戈鋋；乘舆避乱数奔窜，翠华几度游西川。黄巢残贼不忍说，白骨山积血成泉；侵凌渐使唐祚绝，江海虽大犹涓涓。朱温降将乃一贼，僭号暂时得复失。后唐石晋暨知远，但以功利不尚德。周家亦僭登天基，独有世宗明治术。我朝列圣皆深仁，天下苍生得苏息。史书浩浩充屋栋，人主欲观宁遍及。小臣纂集作通鉴，治乱兴亡明似日。愿言乙夜细垂观，比美成王戒无逸。
题阙
作者：独乐园主
朝代：元
体裁：古风

三皇之前不可传，尧舜垂衣化自然。夏衰商败兵革起，征讨有罪非传贤。苍姬种德极深厚，历载八百何绵绵。孔丘孟轲不得位，惟有文字登书编。春秋笔削严一字，诛恶褒善持大权。丘明作传详本末，下迨战国何茫然。秦皇并吞六王毕，始废封建迷井田。功高自谓传万世，仁义不施徒托仙。东游弗返祖龙死，赤灵火德明中天。汉朝文景称至治，刑措可比成康前。无端杂用黄老术，是以未得称其全。王莽贼臣篡汉祚，赖有光武如周宣。灵台名将应列宿，婉婉长策抉戎轩。绝胜高祖醢彭越，可比周召终天年。崇儒往谒曲阜庙，典章灿灿罗星躔。后人不省创业苦，宠任阉宦皆貂蝉。西园鬻爵诚可耻，党锢忠士灾何延。一朝曹氏帝称魏，铜驼荆棘生荒烟。关张早死后主弱，典午自帝开坤埏。五季云扰乱中国，五马南渡何翩翩。六朝兴废有得失，岂知合并归杨坚。琼花城里建宫阙，汴湖春水浮龙船。乱离思治否复泰，唐室高祖催飞鶱。秦王神武不可及，遂承天祚传高玄。大纲不正有惭色，我尝抚卷思其渊。纷纷女祸握神器，扰扰藩镇横戈鋋。乘舆避乱数奔窜，翠华几度游西川。黄巢残贼不忍说，白骨山积血成泉。侵凌渐使唐祚绝，江海虽大犹涓涓。朱温降将乃一贼，僣号暂时得复失。后唐石晋暨知远，但以功利不尚德。周家亦僣登天基，独有世宗明治术。我朝列圣皆深仁，天下苍生得苏息。史书浩浩充屋栋，人主欲观宁遍及。小臣纂集作通鉴，治乱兴亡明似日。愿言乙夜细垂观，比美成王戒无逸。
金丹火候秘诀歌
作者：玄全子
朝代：元
体裁：古风

日月本是乾坤精，卦象周回甚著明。前三五兮后三五，五六三十复还生。生兮灭兮周十二，十二中分二十四。二十四气互推迁，万象爻铢都在此。水银一味判为二，变化阴阳成既未。铅汞却配为夫妻，始识壶中有天地。
减字木兰花·和完颜雍词
作者：玄悟玉
朝代：元

无为无作。认著无为还是缚。照用同时。电卷星流已太迟。非心非佛。唤作非心犹是佛。人境俱空。万象森罗一境中。
题叶氏四爱堂
作者：玉伦徒
朝代：元
体裁：古风

原有梅兮隰有兰，君子之爱何幽闲。陟崔嵬兮履潺湲，胡不归乐山之间。岸有菊兮渚有莲，君子之爱何清妍。杂佩有赠勿弃捐，胡不归兮乐岁年。琼台石室何威夷，亲之所爱子所思。托根后土深且滋，春雨秋露无巳时。
北固山
作者：玉峰
朝代：元
体裁：七言律诗

独上危楼眼倍明，无端风景动吟情。小窗近对金山寺，曲路斜通铁瓮城。山色四时当户绿，波光万顷接天清。个中若许容吾宿，坐听江流半夜声。
句
作者：王与敬
朝代：元

依然拂袖归山去，止止庵前伴白云。
南园
作者：王东
朝代：元
体裁：七言绝句

苍苔翠竹转林晖，野菊花开过客稀。树底秋虫作寒茧，雨晴黄叶满园飞。
句
作者：王东
朝代：元

西风旷野孤城出，落日空江白浪回。
同镇阳李先辈登临川拟岘台
作者：王东
朝代：元
体裁：七言律诗

楚塞萧条客复来，已无秋渚藕花开。西风旷野孤城出，落日空江白浪回。山似襄阳非故国，地连吴会有高台。南游万里频回首，潦倒徒伤贾傅才。
明月楼次王碧虚韵
作者：王东
朝代：元
体裁：七言律诗

王子吹笙醉未休，绝怜夜半思真游。河流横绝三千里，月色斜分十二楼。湘浦春回修竹暗，平山梦断晓云稠。婵娟不似当年貌，门掩西风紫桂秋。
暹国回使歌
作者：王东
朝代：元
体裁：乐府曲辞

江东先生远扣门，口诵暹国回使歌。高秋夜静客不寐，歌词激烈声滂沱。东南岛夷三百六，大者只数暹与倭。暹人云是赤眉种，自昔奔窜来海阿。先皇在位历五载，风清孤屿无扬波。方今圣世沾德化，继进壤贡朝鸾和。紫金为泥写凤表，灵龟神象悬鸣珂。彤庭怀远何所赐，黄骊白骆兼青騧。卉裳使者钱唐客，能以朔易通南讹。遥授将军领州牧，拜舞两颊生微涡。楼船归指西洋路，向火夜夜瞻星河。金鸡啁哳火龙出，三山宫阙高嵯峨。番阳驿吏亲为说，今年回使重经过。先生作歌既有以，却念黎獠频惊叱。田横乘传嗟已矣，徐市求仙胡尔詑。岂如暹国效忠义，勋名万世同不磨。
登冷仙岩
作者：王东
朝代：元
体裁：七言绝句

仙岩酌酒杏花红，满地金涛日上东。洞底香风散灵气，游人都在紫云中。
送孔掾之鳌溪
作者：王东
朝代：元
体裁：五言律诗

古县青山里，溪桥春水流。沙明残雪在，市散夕岚收。廨字邻仙洞，更声杂戍楼。怜君趋幕舍，微禄暂淹留。
题文学馆壁
作者：王东
朝代：元
体裁：古风

主家池馆临官道，门对琅玕如海岛。弟子读书编绿蒲，词人琢句思芳草。忆昨送客悲年华，隔帘微雨东风斜。春光满眼忽自醉，墙西一树樱桃花。
上丹霄
作者：王丹桂
朝代：元

弃浮荣，忘羁绊，胜秋蓬。乐天命、所遇皆通。随缘一饱，算来奚用禄千钟。甘闲守拙，挨清贫、岂顾顽铜。陪霞友，邀风月，临溪石，对岩松。论坦然、出世家风。烹金炼玉，斡旋牝虎与玄龙。而今重悟，万缘空、意倦心慵。
上丹霄
作者：王丹桂
朝代：元
体裁：词

弃浮荣，忘羁绊，胜秋蓬。乐天命、所遇皆通。随缘一饱，算来奚用禄千钟。甘闲守拙，挨清贫、岂顾顽铜。陪霞友，邀风月，临溪石，对岩松。论坦然、出世家风。烹金鍊玉，斡旋牝虎与玄龙。而今重悟，万缘空、意倦心慵。
上丹霄·入道
作者：王丹桂
朝代：元

死生催，轮回迫，没休期。向迷津、苦海争驰。会逢圣代，真仙垂教度群迷。顿然唤觉，梦浮生、疏远轻肥。头如蓬，面如垢，情如醉，貌如痴。处闲闲、穷究幽微。嘉祥得也，料应尘世少人知。灵风飘荡，静乾坤、月照华夷。
上丹霄·本名上平西用张子云韵
作者：王丹桂
朝代：元

得真闲，投真趣，傲萍蓬。任运命、否塞亨通。生涯寂淡，二十年罢倒金钟。头头返照，破昏蒙、灵鉴非铜。或游戏，红尘境，或栖隐，碧岩松。掌谭马、遗范馀风。驱驰造化，自然交媾虎和龙。上清仙举，要争魁、安敢耽慵。
临江仙·晚景
作者：王丹桂
朝代：元

向晚嫩凉生户牖，松岩独坐榰颐。凭高一望彻天涯。孤城烟树惨，远浦片帆归。万里碧天澄似水，云闲不动毫厘。昭昭明月弄晴辉。圆光含法界，灵验射瑶池。
临江仙·晚景
作者：王丹桂
朝代：元

向晚嫩凉生户牖，松岩独坐？颐。凭高一望彻天涯。孤城烟树惨，远浦片帆归。万里碧天澄似水，云闲不动毫厘。昭昭明月弄晴辉。圆光含法界，灵验射瑶池。
临江仙·诫释道相辩
作者：王丹桂
朝代：元

禅道本来无辩证，皆因古圣强名。不须方外谩劳形。人人俱有分，个个总圆成。但把万缘齐放下，切须戒断无明。给孤园内任纵横。泥牛哮吼处，日午打三更。
临江仙·赠石遇仙等
作者：王丹桂
朝代：元

稽首同途听教化，休教虚度流年。常生觉照道心坚。包容他过失，整顿自邪偏。分上本无人我相，闲中认正根原。但迷假合起攀援。永沉烦恼海，难证大罗天。
临江仙·闻杜鹃戏成
作者：王丹桂
朝代：元

一片闲心闲不倦，腾腾兀兀忘机。晓来微雨过窗扉。翠霞青嶂里，还听杜鹃啼。句句不如归去朗，我今已应归期。功成自是步云霓。何须施巧辩，苦苦竞相催。
凤栖梧·劝游春子
作者：王丹桂
朝代：元

嫩柳垂金花烂坼。随处园林，拂袂香风快。无限眼前闲景色。只应妆点春光煞。游骑骈骈驰雅态。不道繁华，暗换朱颜改。到底有情终不耐。殷勤说与寻芳客。
凤栖梧·寄同道
作者：王丹桂
朝代：元

世事纷纷何事苦。死去生来，轮贩无停住。有幸高真开法宇。引人同上无生路。路上行人当听属。属付虔诚，念道忘思虑。清静功夫昭且著。无生路上常相遇。
凤栖梧·山居遣兴
作者：王丹桂
朝代：元

满目青青松间竹。掩映山家，有甚闲荣辱。独自唱吟斟美醁。味浓醉倒和衣宿。清梦觉来情未足。重抱瑶琴，品弄无生曲。谁是知音余伴侣。草堂风月应相许。
凤栖梧·暮春闻莺
作者：王丹桂
朝代：元

短景相催何太促。丽日和风，又送春光暮。渐听流莺枝上语。绵蛮似把衷情诉。昨日花开红满树。今已飘零，狂荡逐飞絮。奉劝游人生觉悟。莫教失却来时路。
凤栖梧·清明前三日因微雨过示众
作者：王丹桂
朝代：元

割爱忘情惟谨谨。兔走乌飞，催逼年华迅。又是清明将欲近。家家烟火宜防慎。和气氤氲当宝运。细雨廉纤，不负阳春信。造化工夫犹此进。仙葩迤逦飘香韵。
喜迁莺·赠康德机
作者：王丹桂
朝代：元

宿缘深重。早省悟浮生，都如一梦。壮志回头，专心入道，尘事豁然驱屏。要脱死生轮转，认取元来本柄。甚为准。待与君说破，些儿捷径。日用。持清静。积累内功，外行心平等。次泯贪嗔调和神气，休放马猿驰骋。万里黑云消散，一点灵明光莹。仙路稳。这回须免了，改头换影。
喜迁莺·赠康德机
作者：王丹桂
朝代：元

宿缘深重。早省悟浮生，都如一梦。壮志回头，专心入道，尘事豁然驱屏。要脱死生轮转，认取元来本柄。甚为准。待与君说破，些儿捷径。日用。持清静。积累内功，外行心平等。次泯贪嗔，调和神气，休放马猿驰骋。万里黑云消散，一点灵明光莹。仙路稳。这回须免了，改头换影。
好离乡
作者：王丹桂
朝代：元

坐久欲胧晴。不觉天公祥瑞呈。夜暖忽闻岩滴，声声。唤觉游仙梦不成。靸履起开扃。四望遥峰尽变更。唯有长松天性异。坚贞。独倚幽岩显道清。
好离乡
作者：王丹桂
朝代：元

聊与话行藏。生死轮回岂尽量。无奈顽心迷爱欲，滋彰。千古悠悠不到乡。幸遇祖重阳。开阐全真出世方。寄语吾族当省悟，消详。这个从来不姓王。
好离乡·本名南乡子警世
作者：王丹桂
朝代：元

人本是神仙。只为当初纵马猿。换骨更形无定止，连绵。致使尘情种种牵。若解固根原。玉鼎金炉聚汞铅。锻炼三千功行满，还元。复返蓬瀛绝变迁。
好离乡·赠崔妙信
作者：王丹桂
朝代：元

一个好明师，洪范恢恢出世奇。香味色声难染滞，须知。纵使波流岸不移。认取莫生疑。休费功夫向外驰。坐卧住行相守定，思惟。瞬目扬眉更是谁。
姹莺娇·本名惜奴娇山居述怀
作者：王丹桂
朝代：元

泉石清幽，好个真游地。香风散、彩云呈瑞。日暖天和，更时有珍禽戏。嘉致。总妆点、山家况味。外景充盈，内景还相契。丹炉畔、虎龙交会。女姹婴娇，频劝我、倾金液。沈醉。但高卧、晴霞影里。
姹莺娇·赠油面王广道
作者：王丹桂
朝代：元

广道王三，天赋精诚艺。将油面、和调运制。应物番番，但做造由心意。依理。锻炼在、长生炉内。按候知时，拈出真奇异。光明灿、馨香馥鼻。试与尝来，又别是、甘甜味。妙矣。堪献入、仙家筵会。
小重山·述怀
作者：王丹桂
朝代：元

猛悟尘劳跳出笼。胸襟多少事，尽成空。逍遥物外效愚蒙。真脱洒，端的好家风。启户对松峰。红尘飞不到，白云中。道心不与利心同。开怀抱，高卧养疏慵。
心月照云溪
作者：王丹桂
朝代：元

五峰挺秀，滴翠岚光腻。气势压沧溟，对烟浪、云涛无际。碧岩深处，腌映道人家，忘宠辱，绝骄矜，勘破人间世。野情幽兴。谁羡公卿贵。闲运妙玄机，看虎龙、盘旋作戏。婴娇女姹，欢笑庆金丹，功成去，步云霓，显我嘉祥瑞。
心月照云溪
作者：王丹桂
朝代：元

当初学道，望脱尘缘累。迤逦渐生魔，是时间、些儿凝滞。君还识破，慎守勿因循，心决裂，志精专，别有清凉味。羊儿牧处，收管休疏失。稍欲走东西，在主人、调伏断制。山间林下，早早趁归期，天欲暮，日将沈，关锁牢封闭。
心月照云溪·本名蓦山溪山居述怀
作者：王丹桂
朝代：元

既抛火院，尘事难拘检。物外乐逍遥，总疏远、征徭赋敛。粗衣淡饭，据分且随缘，青峰畔，白云中，独把清闲占。茅庐一厦，相称平生愿。里面但容身，也不在、浮华妆点。锁窗寂静，恣意任高眠，红日上，两三竿，犹自柴门掩。
心月照云溪·牧牛喻
作者：王丹桂
朝代：元

牛儿性劣，奔竞无时辍。短棒与长绳，每驱驰、牢擒痛决。朝来暮往，久久渐调柔，芳草渡，曲江头，露卧如霜雪。牧童闲散，无限情怀悦。独坐古松阴，短笛弄、声悠韵噎。重堆蓑笠，拍手笑归来，清风劲，碧天澄，现出家家月。
心月照云溪·赠赵德备
作者：王丹桂
朝代：元

但凡入道，屏弃繁华早。柔弱守清贫，把灵台、时时拂扫。尘心起处，宜向死前观，凭乞化，做生涯，馀事绝论讨。日来月往，勤炼先天宝。默默内含光，照俗缘、番番颠倒。无中还有，此理最幽深，功成日，行圆时，自有天书昭。
忆王孙
作者：王丹桂
朝代：元

三田常用铁牛耕。种得黄芽渐渐生。法雨时时浇灌频。转滋荣。采摘归来上玉京。
忆王孙
作者：王丹桂
朝代：元

不持斋戒不看经。不论金丹共五行。玉瑟闲调月正明。韵轻清。响彻瑶台十二层。
忆王孙
作者：王丹桂
朝代：元

几人学得我风流。疏尽尘缘散尽愁。闲品羌笛驾白牛。好因由。四大神舟任意游。
忆王孙
作者：王丹桂
朝代：元

四时流转急如梭。百岁韶华屈指过。惟愿人人出爱河。养冲和。功满超升赴大罗。
忆王孙
作者：王丹桂
朝代：元

本来真性唤神仙。为爱幽栖远市廛。独隐山堂妙最玄。乐恬然。欣即高歌困即眠。
忆王孙
作者：王丹桂
朝代：元

逍遥坦荡绝忧愁。管甚流年春复秋。露地安眠放白牛。晚烟收。一曲高歌古渡头。
忆王孙·因王孙二旧友同日不期而会
作者：王丹桂
朝代：元

闲闲闲里忆王孙。今幸相逢语笑频。各各勤修精气神。行功臻。同宴
忆王孙·因王孙二旧友同日不期而会
作者：王丹桂
朝代：元

闲闲闲里忆王孙。今幸相逢语笑频。各各勤修精气神。行功臻。同宴桃源碧洞春。
忆王孙·自咏
作者：王丹桂
朝代：元

云何便会做痴憨。只为番番世事谙。度日随缘不外贪。处云庵。渴饮
忆王孙·自咏
作者：王丹桂
朝代：元

云何便会做痴憨。只为番番世事谙。度日随缘不外贪。处云庵。渴饮醍醐味转甘。
忆秦娥·咏松
作者：王丹桂
朝代：元

烟霞客。亭亭隐在幽岩侧。幽岩侧。霜欺雪压，了无纤碍。虬枝招飐寒云外。天然姿质真堪爱。真堪爱。青青别是，一番标格。
忆秦娥·咏竹
作者：王丹桂
朝代：元

性贞洁。柔枝嫩叶堪图写。堪图写。四时常伴，草堂风月。孤高劲节天然别。虚心永永无凋谢。无凋谢。绿阴摇曳，瑞音清绝。
悟南柯·本名南柯子和常显之
作者：王丹桂
朝代：元

宴坐心恒适，幽居兴可嘉。静鸣天鼓漱云芽。吐纳绵绵，随分保生涯。但解安时运，奚忧换物华。三山琼路信非赊。未去权依，积翠与明霞。
悟南柯·溟州值雨阻道友留恋
作者：王丹桂
朝代：元

落魄白云子，身无个事萦。闲思云水下山屏。策蹇携童，行化过东溟。暑气潜然退，秋风分外清。连连小雨未开晴。有意相留，不放出门行。
悟南柯·赠乐亭刘司候
作者：王丹桂
朝代：元

猿鸟诚幽伴，泉石亦近邻。三竿红日欲侵门。睡起从容，无事暂相亲。玄谷规千圣，泥丸聚百神。些儿功用养天真。远害全生，清乐未输君。
悟黄粱
作者：王丹桂
朝代：元

浮名浮利两悠悠。终不道，把身囚。好贪多败更多忧。又著个，甚来由。愿人识破早抽头。从前事，尽都休。飘飘物外不淹留。管有分，继吾俦。
悟黄粱·本名燕归梁赠刘九郎
作者：王丹桂
朝代：元

人间何事最堪悲。迷火院，受驱驰。不曾时霎暂舒眉。算何日，是休期。况他衣饮各相随。空热乱，又奚为。明明生死眼前催。放得下，是便宜。
无俗念
作者：王丹桂
朝代：元

一竿修竹，有天然标本，森然唯独。槛外窗前横翠影，幽雅真非寻俗。内蕴虚心，外彰高节，超越凡材木。静吟风月，韵同敲击冰玉。可爱素质英姿，引鹤栖凤，四序清人目。茂叶重重光润腻，袅袅柔枝凝绿。根曲蛟虬，气含蔬笋，全味胜粱肉。此君嘉秀，并余遐算遐福。
无俗念·九日
作者：王丹桂
朝代：元

岚光清翠，动西风、还遇重阳节暇。丹叶黄花相间隔，嘉景真堪图画。往岁兹辰，绮罗丝竹，宴赏飞金斝。而今追想，尽成一梦虚假。有缘悟入玄门，尘情种种，不许纤毫挂。草舍柴篱相掩映，洁静常教清雅。尽日忘言，通宵无寐，甘恁挨潇洒。何人同志，共说无生之话。
无俗念·九日
作者：王丹桂
朝代：元
体裁：词

岚光清翠，动西风、还遇重阳节暇。丹叶黄花相间隔，嘉景真堪图画。往岁兹辰，绮罗丝竹，宴赏飞金斝。而今追想，尽成一梦虚假。有缘悟入玄门，尘情种种，不许纤毫挂。草舍柴篱相掩映，洁静常教清雅。尽日忘言，通宵无寐，甘恁挨萧洒。何人同志，共说无生之话。
无俗念·九日
作者：王丹桂
朝代：元

岚光清翠，动西风、还遇重阳节暇。丹叶黄花相间隔，嘉景真堪图画。往岁兹辰，绮罗丝竹，宴赏飞金＊。而今追想，尽成一梦虚假。有缘悟入玄门，尘情种种，不许纤毫挂。草舍柴篱相掩映，洁静常教清雅。尽日忘言，通宵无寐，甘恁捱潇洒。何人同志，共说无生之话。
无俗念·叹世
作者：王丹桂
朝代：元

蟾乌景急，暗催人、两鬓银丝如织。终日区区犹不省，盖为家缘煎逼。蜗角虚名，蝇头微利，得也成何济。闻身康健，好寻云路活计。拂袖落魄婪耽，水边石上，笑傲闲吟缀。一粒神丹光灿灿，免使尘清连累。坦荡逍遥，优游自在，占得真消息。功成归去，永居蓬岛仙位。
春从天上来·冬至日
作者：王丹桂
朝代：元

兔走乌奔。竞西没东生，四序潜分。亚岁方迎，万户千门。欢笑共庆良辰。暗推移晷运，正南檐、爱日初新。考丰凶，会银台占候，史笔书云。玄元大哉造化，渐梅蕊飘香，槛竹偷春。坦坦幽人，百福咸臻，默默养浩全真。体冲和妙道，自然理、斡运蒙屯。岁功成，六阴爻始尽，复建阳
春从天上来·冬至日
作者：王丹桂
朝代：元

兔走乌奔。竞西没东生，四序潜分。亚岁方迎，万户千门。欢笑共庆良辰。暗推移晷运，正南檐、爱日初新。考丰凶，会银台占候，史笔书云。玄元大哉造化，渐梅蕊飘香，槛竹偷春。坦坦幽人，百福咸臻，默默养浩全真。体冲和妙道，自然理、斡运蒙屯。岁功成，六阴爻始尽，复建阳纯。
春从天上来·赠首阳山李志朴
作者：王丹桂
朝代：元

既悟尘缘，摆爱海恩山，蜗利蝇名。乐然拂袖，绝虑忘情。熟境慎勿牵萦。抱始终一志，但兀兀、莫问途程。处无为，挨潇潇洒洒，静静清清。闲中做成修炼，炼百脉通流，四体和平。虎绕龙蟠，气结神凝，大丹一粒圆成。引灵童歌舞，瑞云房、满酌瑶觥。兴无穷，保深根固蒂，久视长生。
春从天上来·赠首阳山李志朴
作者：王丹桂
朝代：元

既悟尘缘，摆爱海恩山，蜗利蝇名。乐然拂袖，绝虑忘情。熟境慎勿牵萦。抱始终一志，但兀兀、莫问途程。处无为，捱潇潇洒洒，静静清清。闲中做成修炼，炼百脉通流，四体和平。虎绕龙蟠，气结神凝，大丹一粒圆成。引灵童歌舞，瑞云房、满酌瑶觥。兴无穷，保深根固蒂，久视长
昭君怨·赠女姑萧敬善等
作者：王丹桂
朝代：元

奉劝修真仙众。日用全凭实行。乌兔疾如梭。莫蹉跎。遇景勿念心动。坐卧住行安静。只此是功夫。合虚无。
月中仙·望海
作者：王丹桂
朝代：元

暑气方阑，渐云收四野，山海明霁。凭高放目，视万里汪洋，东连无极。廓然风浪静，屡显现、嘉祥至瑞。大哉玄元体，澄清浩渺，浮动乾坤势。神功圣力难量，信归墟运转，无有休息。恢张万化，任云物飞翔，鱼龙游戏。混融千古秀，隐三岛、十洲异域。直待功成后，骑鲸笑傲超于彼。
月中仙·返照
作者：王丹桂
朝代：元

历劫昏蒙，为恩情爱恋，一向迷执。争头竞角，觑巨浪洪波，岂顾沈溺。幸今生觉悟，便拂袖、开怀畅意。返照从前事，行踪过迹，翻作大雠隙。飘然做个闲人，向青松影下，白云堆里。怡怡自乐，但咏歌谈笑，随缘销日。晚来增雅趣，对天鉴、澄澄湛碧。次第银蟾上，昭彰奋离三岛迹。
望海潮·自咏
作者：王丹桂
朝代：元

昔年贪爱，平生做作，而今一旦纷飞。知命乐天，风前月下，依山临水幽栖。杜口且如痴也，不管傍人，说是谈非。尽日无馀事，惟保守这些儿。幽微。暗洽玄机。觉澄澄湛湛，并没归依。兴即唱吟，欣来歌舞，随缘悦我希夷，不整外容仪。放落魄婪耽，自在无为。但乐贫闲过，任乌兔走东西。
望蓬莱·寄张四秀才
作者：王丹桂
朝代：元

清河氏，听取此根原。自昔未逢超岸筏，而今又值下坡年。犹被世情牵。繁华境，虚幻不牢坚。休向梦中重作梦，便于玄上更搜玄。修补洞中天。
望蓬莱·寄桃林口王都监
作者：王丹桂
朝代：元

华宗士，清誉久闻传。邂逅相逢青嶂里，盘桓共坐玉泉边。谈论契真诠。从别后，再会得无缘。切恐灵机迷爱欲，不辞荒拙缀狂篇。托意在毫笺。
望蓬莱·本名望江南赠家兄忠武访及
作者：王丹桂
朝代：元

顿失笑，迷悟理全差。富贵荣华君活计，寂寥潇洒我生涯。高枕卧烟霞。长生趣，清兴果清嘉。暇伴延龄千岁鹤，闲观不谢四时花。何处觅仙家。
朝中措·和孙圆明先生韵
作者：王丹桂
朝代：元

顿抛尘世事无涯。知命度年华。占断草堂风月，恬然欲对谁夸。平生据我无拘束，宝鼎养丹砂。直待功成九转，飘游海上人家。
朝中措·和孙圆明先生韵
作者：王丹桂
朝代：元
体裁：词

顿抛尘世事无涯。知命度年华。占断草堂风月，恬然欲对谁誇。平生据我无拘束，宝鼎养丹砂。直待功成九转，飘游海上人家。
朝中措·和孙圆明先生韵
作者：王丹桂
朝代：元

顿抛尘世事，无涯知命度年华。占断草堂风月，恬然欲对谁夸。平生据我无拘束，宝鼎养丹砂。直待功成九转，飘游海上人家。
朝中措·抛俗
作者：王丹桂
朝代：元

宦途好似水东流。得失几时休。选甚王侯黎庶，无常限到难留。争如解放名缰锁，且免了闲愁。异日三丹结正，携云却访瀛洲。
朝中措·抛俗
作者：王丹桂
朝代：元

宦途好似水，东流得失几时休。选甚王侯黎庶，无常限到难留。争如解放名缰锁，且免了闲愁。异日三丹结正，携云却访瀛洲。
木兰花慢
作者：王丹桂
朝代：元

叹滔滔苦海，任群迷，恣漂游。被有限形躯，无涯爱欲，一向拘囚。空生万千计较，况百年、短景不常留。贪为名深利切，岂期水远山悠。如流。岁月相催，宜省悟，觅抽头。向太一峰前，双林树下，早把心收。从来既知是错，待番番、放下便休休。撒手纵横无碍，状同不系之舟。
木兰花慢·中秋
作者：王丹桂
朝代：元

又中秋届候，日初沈，夜微凉。对烟障云屏，良朋益友，逸兴何长。飙然玉轮宛转，历茫茫、巨浸跃天网。碾破玻璃万顷，洞明三界十方。宜将。火枣交梨，开清赏，胜飞觞。肆雅志幽怀，遐襟旷迹，百虑俱忘。爰思教风始振，感重阳、隐语示回阳。桂树香传十九，致余极味先尝。
木兰花慢·中秋
作者：王丹桂
朝代：元

又中秋届候，日初沈，夜微凉。对烟障云屏，良朋益友，逸兴何长。飙然玉轮宛转，历茫茫、巨浸跃天网。碾破玻璃万顷，洞明三界十方。宜将。火枣交梨，开清赏，胜飞觞。肆雅志幽怀，遐襟旷迹，百虑俱忘。＊思教风始振，感重阳、隐语示回阳。桂树香传十九，致余极味先尝。
木兰花慢·用长春真人韵
作者：王丹桂
朝代：元

忆当时颖脱，道情浓，世缘疏。爱古洞深溪，苍松翠柏，万景齐敷。箪瓢粗为遣日，乐贫闲、况味胜莼芦。千古昏昏醉梦，廓然一旦樵苏。瑶图。宝箓幽微，精勤佩，未尝辜。庆灵验昭昭，心花灿灿，并没凋殂。威雄猛持慧剑，屏三尸、六贼泯狂徒。永保胎仙出入，往来紫府清都。
木兰花慢·用长春真人韵
作者：王丹桂
朝代：元

忆当时颖脱，道情浓，世缘疏。爱古洞深溪，苍松翠柏，万景齐敷。箪瓢粗为遣日，乐贫闲、况味胜莼芦。千古昏昏醉梦，廓然一旦樵苏。瑶图。宝？幽微，精勤佩，未尝辜。庆灵验昭昭，心花灿灿，并没凋殂。威雄猛持慧剑，屏三尸、六贼泯狂徒。永保胎仙出入，往来紫府清都。
桃源忆故人
作者：王丹桂
朝代：元

愁思俗态知多少。萦绕谁能分晓。方欲强追言笑。翻复成忧恼。春花秋月虽然好。总被功名误了。才见儿童年少。又早容颜老。
桃源忆故人
作者：王丹桂
朝代：元

桃源忆故人来少。独占洞天清晓。追想从前失笑。谩惹闲萦恼。琴书活计端然好。一曲山堂了了。保护胎仙常少。永永依黄老。
桃源忆故人·再用前韵藏头拆字
作者：王丹桂
朝代：元

来万事心头少。隐任他昏晓。兀但忘谈笑。限谁愁恼。闲愈觉冲和好。后午前功了。补衰颜重少。检仙无老。